2010eko Kontxako bandera | Gure gaiak | Berria\nJose Manuel Francisco (Urdaibaiko entrenatzailea): �Gora heltzea bezain zaila da hor goiko mailan jarraitzea�\nUrdaibaik salaketa jarriko du Jose Luis Kortaren aurka\nFrogak biltzen ari dira zuzendaritzako kideak, eta datozen egunetan joko dute epaitegietara, �ahal bezain pronto�\nSentitu dute behingoz\nUrdaibaik Kontxako Bandera irabazi zuen aurreneko aldiz, herenegun, itzulerako luzean Kaiku nabarmen atzeratu eta gero. Orio izan zen azkarrena ohorezko txandan, eta zortzi segundo atera zizkion garaileari\nGaliziak hirugarren aldiz jarraian irabazi du emakumezkoena\nLehen luzean Zumaia eta Getaria-Tolosa izan zituen aurretik, baina poparean hegan egin zuten\nBigarren jardunaldia, bideo eta argazkitan\nFesta handia Bermeon\nArrauna entrenatzaileen gainetik\nKontxako Banderaren bigarren jardunaldia jokatuko da gaur, eta 1,42 segundorena da Kaikuk Urdaibairi ateratzen dion aldea. Azken 20 urteotan behin soilik irabazi du bandera lehen igandeko bigarren sailkatuak\nFaboritoak sailkatu dira finalerako\nGetaria-Tolosak irabazi du sailkatzekoa, eta Zumaia, Galizia eta Bizkaia ere lehiatuko dira ohorezko txandan\nOrioko arraunlariei ongietorria Kontxako bigarren txanda irabazi ostean\nKaikuren ontzian titularrak dira bi uruguaitar eta argentinar bat, Hego Amerikan arraun tradiziorik apenas izan arren. Kontxa bigarrenez segidan irabazteko aukera daukate bihar.\nEmakumezkoen sailkatzekoan hamalau ontzi arituko dira, gaur\nErlojuaren kontra lehiatuko dira, eta lehen lau laurek arraun egingo dute bihar ohorezko txandan\nGetaria-Tolosa, Zumaia, Galizia eta Bizkaia, emakumezkoen ohorezko txandan\nEndika Perez (San Juan): �Patroi edo lemazain izatea ez da iguala�\nBi sasoi baino ez daramatza patroi, baina Kontxako sailkatzekoan bizi osoa itsasoan igaro izan balu bezala moldatu zen. Gozatzen ari da, eta hurrengo igandea iristeko desiratzen dago.\nGorrotoa eta poza aldapa berean\nKontxa lau aldiz jarraian irabazitakoa da Jose Angel Vazquez Astillerokoa; eta lau urte ziren ez zela estropadarik garrantzitsuenean aritzen; Astillerokoek, bera barne, epelak entzun behar izan zituztenetik.\nZaleek eskertu dute gehien\nKaiku izan da azkarrena Kontxako Banderako lehen egunean, baina segundo eta erdi ere ez dio atera Urdaibairi. Azken hamazazpi urteotako alderik txikiena kendu dio garaileak bigarrenari\nKontxako Banderako aurreneko jardunaldia jokatuko da gaur, eta 'Bizkaitarra' traineruak behar luke faborito. Orio eta Urdaibai San Miguel ligako onenak bigarren txandan lehiatuko dira\nKaiku onena Kontxako Banderako lehen egunean\nEndika Perezi galdetu\nSan Juanek estropada bikaina egin du, 16 segundo atera dizkio bigarrenari, eta Kontxan lehiatuko da bost urteren ondoren. Castrok eman du eguneko ezustekoa, eta kanpoan geratu da, San Pedro bezala


2019-07-12 - Goierriko Hitza : Goierriko Hitza\nAbiatu dira G2Hko korrikalariak ere\n88 kilometro osatzea du erronka 511 kirolariek. Bihar, 08:45ak aldera iritsiko dira lehenengo korrikalariak Beasaingo plazara. Jendetza elkartu da Kale Nagusian korrikalarien irteera ikusteko. Maddi Aiestaran bertsolariak esan duen bezala, gau magikoa hasi da. Eguraldia lagun izango dute gauean korrikalariek.\nFelipe Artigue, lehena Usurben\nIbilbideko lehen tontorra gainditu dute Ehunmiletako partaideek; Felipe Artigue izan da lehen gizonezkoa, eta Evw Majer lehen emakumezkoa\nHamargarren Ehunmilak abiatu da helmugarantz\nEhunmilak ultratrailaren 10. ekitaldia martxan da. Arratsaldeko seiak puntuan, Beasaingo Loinazko San Martin plazatik irten dira korrikalariak, bero saparekin. Ia 1.600 boluntario dituzte gain-gainean, bi eguneko hiru lasterketetan.\nAnthony Matoto jokalaria fitxatu du Ampo Ordiziak\nTongakoa da, eta Espainiako Ohorezko Maila ondo ezagutzen du, Getxon, Alcobendasen eta Valladoliden jokatutakoa baita, besteak beste. Urtebeterako fitxatu du.\nIdiazabalgo Udaleko batzordeak eta batzordeburuak zehaztu dituzte\nZortzi batzorde eratu dituzte. Horietako seitan EH Bilduko zinegotziak eta bitan Izal Baiko zinegotziak izango dira batzorduru.\nEhunmilak · MMM\nMendi maratoia, bosgarrenez\nIrteera ordubetez aurreratu dute, 08:00etara, bero gehieneko orduak saihesteko helburuarekin. Probak estimazio handia du, eta izen-ematea ordubetean itxi da aurten. Ingrid Ruiz eta Aleix Bautista kataluniarrak, iazko irabazleak, irteeran izango dira. Parte hartuko duten 265 korrikalarietatik 216 gizonezkoak dira eta 49 emakumezkoak.\nHistoriaurreko arku eta bultzagailuen tiro txapelketa egin zuten joan den asteburuan San Adrianen. Kirolaren eta eskulanaren bidez historiaurrea ezagutaraztea da helburua.\nMikel Senperena (korrikalaria)\n«Sentsazioen arabera joango naiz, lehenengo aldia izanik»\nLasterketa motzagoetan gusturago aritzen bada ere, aurtengoan Marimurumendi egitea erabaki du. Lehen aldiz izango da bertan, baina ibilbidearen berri jaso du.\nAitor De Miguel. Saskibaloi jokalaria\n«Goierri taldea nire familia da, betidanik bizi izan dudan zerbait»\nAitor de Miguelek (Zumarraga, 1983) erretiroa hartu du, Goierri taldearekin ehunka partida jokatu eta milaka puntu sartu ondoren. Entrenatzen jarraituko du.


Urretxuko Udalak Irimoko biodibertsitatea hobetuko du | Otamotz\nUrretxuko Udalak Irimo mendiko biodibertsitatea hobetzeko plana aurkeztu du. Datozen urteetan udalak Irimon dituen lursailetan bertako espezieak landatuko ditu. Basoinsa ingurumen ingeniaritza enpresa arduratuko da lanez. Plana atzo aurkeztu zuten, udaletxean. Ekitaldian Jon Luqui alkateak eta Basoinsa enpresako Mikel Sarriegik parte hartu zuten.\nLuquik egitasmo hau Legealdi Planean jasota dagoela aipatu zuen. Zehazki, Agenda 21 planean eta klima aldaketaren aurkako planean. Udalak azken hamarkadetan hainbat lursail eskuratu ditu eta datozen urteetan bertako biodibertsitatea hobetuko du. Zuhaitz eta zuhaixka batzuk beste batzuengatik ordezkatuko ditu. Epe motzean lau lursailetan lan egingo du. Horietako bi Pagoeta auzoan daude, beste bat Santa Barbaran eta azkena Joxe Mari Iparragirre institutuaren azpian.\nEgitasmo honek biodibertsitatea hobetzeko balioko du, baina baita institutu azpiko lursailari egonkortasuna emateko ere. Gainera, erabilera didaktikoa izango du. Horrekin lotuta, Zuhaitz Eguna berreskuratuko dute. Ostegun honetan herriko ikastetxeetako ikasleek 100 zuhaitz landatuko dituzte institutu azpiko lursailean eta igerileku ondokoan.\nSarriegik pasiotarren komentuaren gainean dagoen lursailak landaretza aberatsa duela esan zuen. Lursail honen zabalera hektarea erdikoa da. Igerileku ondoko pinudian, berriz, 40-45 urte dituzten pinuak daude. Pinu hauen egurra aprobetxatzeko garaia heldu da eta pinuak bertako espezieengatik ordezkatuko dituzte.\nInstitutu azpiko lursailak 2,5 hektarea ditu. Egun belardia da eta egonkortasun arazoak ditu. Santa Barbara ondokoari dagokionez, 2.368 metro koadro ditu. Bertan larizio pinuak daude. Oraindik ez da beraien egurra aprobetxatzeko garaia, baina askok bi edo hiru enbor dituzte goialdean eta adarrak hausten ari dira.\nBehar den tokietan bertako espezieak jarriko dituzte. Baso mistoa dagoen tokietan haritzak eta lizarrak landatuko dituzte, batez ere. Erreka bazterretako lurretan, berriz, haltzak eta lizarrak. Ingurua edertzeko erabili diren lursailetan lizarrak, astigarrak eta haritzak landatuko dituzte, batez ere. Ia 4.000 landare landatuko dira.\nBestalde, itxiturak jarriko dira ganadua sartu ez dadin eta pinuak kontu handiz aterako dituzte bertako landaretza ez hondatzeko. Horretaz gain, espezie inbaditzaileak kenduko dituzte eta txorientzat eta saguzarrentzat habiak jarriko dituzte.\nIrimoko lursail gehienak pribatuak dira, baina udala pixkanaka lursailak eskuratzen ari da. Iazko abenduan lursail bat eskuratu zuen Santakutz ondoan. Azken lursail honek 48.000 metro koadro ditu eta Eusko Jaurlaritzaren 50.000 euroko diru laguntzarekin erosi zen.


Martxan dira ibilgailu elektrikoentzat jarritako kargaguneak Azkoitian - Urola Kostako Hitza : Urola Kostako Hitza\nMartxan dira ibilgailu elektrikoentzat jarritako kargaguneak Azkoitian\nAutoak kargatzeko gune bat herriko plazan dago, Kultur Etxearen azpian, eta bigarrena, Xabier Munibe kalean.\nXabier Artola udaltzain burua eta Javier Zubizarreta alkatea. (Argazkia: Azkoitiko Udala)\nUdalak ibilgailu elektrikoentzat kargaguneak ipini ditu mugikortasun elektrikoa sustatu asmoz. Horretarako, eta kotxe elektrikoen aldeko apustua gero eta sendoagoa izan dadin, azpiegitura bat eraiki du herritarrei zuzenduta. Gainera, Udaltzaingoak aurrerantzean erabiliko duen ibilgailu berria elektrikoa da %100ean.\nAutoak kargatzeko guneak\nErrekarga sarea bi gunek osatzen dute. Kargagune bat herriko plazan dago, Kultur Etxearen azpian, eta bigarrena, Xabier Munibe kalean. Zerbitzua erabili ahal izateko derrigorrezkoa da mugikorrean Errekarga publikoa Iberdrola izeneko aplikazioa jaistea, Iberdrolaren eskutik emango baita zerbitzua.\nAplikazioa jaitsitakoan, erabiltzaileak erregistratu egin behar du erabiltzaile eta pasahitz bidez eta diru-kantitate bat zehaztu. Behin hori eginda, erabiltzaileak errekarga puntuetan ibilgailua kargatzeko aukera izango dute aplikazioa erabiliz. Udalak azpiegitura finantzatzeaz gain, errekarga puntuen mantenimendua ere bere gain hartuko du.


FinantzaketaDra. Olatz Alcelay2022-03-04T18:56:53+02:00\nIVANCEn uste dugu edonork merezi duela ahalik eta ondoen sentitzea eta ikustea bere burua.\nAskotan kirurgia estetikoa luxu bat kontsideratzen bada ere, gaur egun badaude prozedura merkeagoak; IVANCEk prozedura hauek zure eskura jartzen ditu.\nUlertzen dugu kirurgia estetikoko ebakuntza bati aurre egitea erronka bat izan daitekeela, batez ere gazteenentzat. Horregatik, lanean dihardugu finantzaketa plan hoberenak garatzeko, dirua ez dadin arazo iturri izan.\nFinantzaketa klasikoa, kuota finkoarekin (amortizazioa gehi interesak) bost urte arteko epe erosoetan. Urtebete arteko interesik gabeko finantzaketarako aukera ere eskaintzen dugu.\nNon eska dezaket finantziazioa?\nLehen kontsultan egin nahi duzun tratamenduaren inguruko informazio zabala emango dizugu, baita aurrekontuaren ingurukoa ere. Finantzaketa eskatu ahal izateko eskabidea nola egin ere azalduko dizugu. Behin erabakia hartuta eta onartuta, tramitazio guztia kontsultan bertan egingo da, inolako desplazamendurik egiteko beharrik gabe.\n12 hilabete arte interesik gabe\nBeharrezkoa al da bankuz aldatzea?\nEz. Bezeroen kuotan ohiko bankuan helbideratzea dira, inolako tramite edo aldaketak egiteko beharrik gabe.\nZein dokumentu erantsi behar ditut?\nIndarrean dagoen zure Nortasun Agiria edo Bizileku txartela, zure banku kontuko ziurtagiria eta finantziazioa eskatzen duenaren diru-sarrera ziurtagiria (azken soldata edo Pertsona Fisikoen Errentaren gaineko Zergaren, “IRPF”aren, 100 modeloa edo 109 modeloa autonomoen kasuan). Ezohiko kasuetan posible da dokumentazio gehigarriren bat eskatzea.\nNoiz izango dut erantzuna?\nDena ondo badago, lehenengo bisitan jasoko duzu baieztapena. Horrela, beste desplazamendu batzuk ekidingo dituzu.\nEdozein arrazoi medio, tratamendua ezingo balitz egin edo bertan behera geldituko balitzateke, zein izango litzateke prozedura?\nIVANCErekin harremanetan jarri beharko zinateke, bertatik kudeatu dezaten diruaren itzulketa. Kopuruaren zati bat edo osotasuna itzuliko da, tratamenduaren betetze mailaren arabera.\nZer egin behar dute zorra lehenago kitatu nahi badut?\nPrestamua eskaini dizun banku entitatearekin kontaktuan jarri beharko zara. Kasu honetan Santander Consumerrekin (902 321332) bertan behera utzi edo amortizazio bat eskatzeko. Baliteke operazio honek kargu gehigarriak ekartzea.\nInteresik gabeko finantziazioaren kasuan, ez dauka kosturik prozesua bertan behera uzteak.\nAbdominoplastia – 135 €tik hilean\nBularreko handitzea 138 €tik hilean\nBlefaroplastia – 87 €tik hilean\nLiposukzioa – 101 €tik hilean\nOtoplastia – 76 €tik hilean\nErrinoplastia – 112 €tik hilean\nBular txikitzea – 139 €tik hilean\nBost urterako finantzaketan oinarritutako zifrak. Gutxi gora beherako kopuruak dira.


Gilles de Rais | Kultura | Berria\nALBERDANIA Tamaina handiagoan ikusi\nVaudeville batetik ateratakoak ziruditen aire xanfarineko bi gizon etorri zitzaizkidan bisitan militar jantzian. Barre egiteko gogoari eutsi behar izan nion. Helduenak ezpata bat zeraman, gerrikotik zintzilik, eta menta-hosto bat ezpain-ertzean. Lagunak, berriz, karpeta bat besapean. Ez nituen ezagutzen. Ezpatadunak bere burua aurkeztu zuen, gero lagunarena. Urbina koronela. Lizartza edekana. Militar karlistak.\nUrbina mintzatu zen:\n—Eskaintza bat dakargu karlisten ejertzitoko buruzagien partetik.\n—Eskaintza… antzerkilari bati? —galdetu nion ezohiko eskaintzarekin harrituta.\nMilitar karlistak zirela esan zidan Urbinak berriro, eta nik ondo ulertzen ez nuen gerra dinastiko baten nondik-norako batzuk kontatzen ari zitzaidan ahoko zuloan etenik gabeko hitz-txorrota bat baleuka bezala. Esaten zizkidan erdiak ez nituen ulertzen, eta beste erdiak ez nituen ulertu nahi. Harrigarria egiten zitzaidan Bordeletik Montpellier-eraino ni bisitatzera etorri izana, artean apenas nekien-eta ezer karlisten existentziaz eta haien gerraz; lan-eskaintza bat egin nahi zidatela entzun izana, berriz, are gutxiago ulertzen nuen. Nitaz informaziorik bildu bazuten, jakin behar zuten soldadutzatik libratu nintzela amorante dirudun gutiziatsu baten sosei esker, gaugiroa gustatzen zaidala eta gerra batere ez.\n—Tournée teatral baterako nahi zaitugu —esan zuen Urbinak azkenean, eta keinu egin zion edekanari, besapean zeraman karpeta seinalatuz. Edekanak karpetako sokak askatu zituen eta lamina lodi doblatu bat pasatu zion koronelari.\n«Beren gerra lustratzeko nahiko dute nire artea nekazari illettré eta débraillé hauek! Horrelakorik! Hobe zuten beste batengana jo!», erretxindu nintzen neure baitan.\n—Nahastu egin zarete. Ez naiz ni bilatzen duzuena —esan nien, kortesia puztu batez, baina hala ere hotz.\nEsku-larru zuriak kendu, kokospean gorde, eta larruzko poltsa txiki bat atera zuen Urbinak sakelatik. Gero, poltsaren ahoko soka askatu, zorroa irauli, eta urrezko ontza batzuk bota zituen mahai gainera. Lizartza edekanak eskuak mahaira eraman zituen erreflexu handiz, koronelak iraulitako ontzak zorura erori ez zitezen. Esan liteke ontzok altzarien azpian galtzeko beldurrez erreakzionatu zuela edekanak.\n—Jakingo banu zer nahi duzuen… —esan nuen dardara puntu batez. Ez nengoen ohituta hainbeste diru ikustera, eta, antzerkilaria izateko, oso gaizki ari nintzen disimulatzen nire sorpresa.\nUrbinak esku-larruak hartu zituen kokospetik, eta ontzak seinalatu zituen zirkin txarrik egin gabe:\n—Konta itzazu. Berrogeita hamar daude —eta edekanari begiratu zion—, hik horixe egingo huke behintzat, ez al da hala?\nBien arteko jarduna ni deseroso jartzeraino zen irrigarria eta, aldi berean, iraingarria.\n—Zeren zain hago? —esan zion mahaiko ontza-metak seinalatuz.\nEdekana, hitzik esan gabe, dirua kontatzen hasi zen eta hamarna txanponeko bost meta osatu zituen.\n—Berrogeita hamar —esan zuen hitzei izotza zeriela.\nBati eta besteari begiratzen nien denbora irabazteko. Koronela niri begira neukan. Edekana, ontzei, haiek ondo zaintzeko obligazioa balu bezala.\nZer interes zeukaten erregegaien arteko gerra-mozolo haiek metteur en scène bati hainbeste diru emateko? Zer lan klase eginarazi nahi zidaten? Beren erregegaiaren doblea izatea nahi ote zuten? Hamabost minutu lehenago entzun nuen lehendabizikoz haren izena, hamabost minutu lehenago jakin nuen Espainiako erregegaia zela. Zer eskatu nahi ote zidaten hainbeste diruren ordainetan?\nWaczinsky antzezlari poloniarraz gogoratu nintzen. Parisen bahitu, eta Krakoviara eraman zuten, 1861eko matxinadako militar baten doblearena egin zezan, baina Alejandro II. tzarraren ejertzitoko borreroen atzaparretan erori zen. Fusilatu egin zuten, militar matxinatua zelakoan. Handik bospasei hilabetetara, matxinada suntsitu eta gutxira, Alejandro II.ak hainbat matxino amnistiatu zuen, tartean Waczinskyk, antzezlari fusilatuak, ordezkaturiko militarra.\nUrbinaren hitz harrigarriek atera ninduten neure baitako hausnarretik:\n—Beste hainbat ontza izango duzu hilero —bota zuen Urbinak, bere hitzek nigan eragingo zuten efektua aurretik gozatuz. Oraingoan guztiz garailea zuen irribarrea, boteretsuek bentzutuaren aurrean «galdu duk, tonto-lakaria!» pentsatzen dutenean bezalako destaina mingarria.\nEz, ezin nuen nire bozkarioa ezkutatu. Mon Dieu! Seiehun ontza urtean!\nBaina hainbeste diruri irudipen txarra harturik, putin egin, eta Urbinarengana jaso nituen begiak. Begira egon nintzaion, ea zer ikusten nuen haren zirkinetan. Patxada. Bere buruarekiko konfiantza. Egoeraren kontrola, antzerki-zuzendari baten antzo. Baina haren lasaitasun hark urduritu egiten ninduen ni. Harresi bat ikusten ari nintzen koronelaren aktuazioan. Eta auzia da nik ez nekiela harresi haren atzean zer zegoen.\n—Ez daukazu zertan larritu, Vincent —esan zidan Urbinak tonu lasaigarri batean.\nNik ez nekien zer zegoen koronelaren harresiaren atzean, baina ematen zuen gizon hura nire burutazio guztiak ari zela ikusten banan-banan, antzoki bateko palkoan balego bezala cigare bat erretzen.\nTarte txiki baten ostean, berriro koronelak hartu zuen hitza, tonu lasaigarriari utzi gabe:\n—Eskura duzu inoiz berriro izango ez duzun aukera. Ez galdu. —Pausa egin zuen, nigandik begiak apartatu gabe denbora osoan. Urduri jartzen ninduen nire zirkin guztiak kontrolatu behar pisuak—. Ez dizugu zure neurrikoa ez den lanik eskatuko. Esadazu baietz, ez zaizu-eta damutuko. Euskaldunak ezagunak gara hitza betetzen dugulako.\nAhotsa goratu nuen, duintasuna markatzeko, baina protesta adierazi ordez, oilo-kakara urduria irten zitzaidan:\n—Zertarako behar nauzuen jakin ez, eta baietz esan behar dizuet? Horrelakorik! Ezta zer ikusirik edo zer irabazirik banu ere zuen gerra vulgaire horretan!\n—Noski baduzula zer ikusirik; batez ere, zer irabazirik! —eta ontzak seinalatu zizkidan esku-larru zuriekin—. Baina zaude lasai: ez zaitugu behartuko ontza horiez kanpoko beste jaungoikorik defendatzera. Gure kontu beste horren defentsa.\nUrbinak begiak eta esku-larruak jaso zituen sabairantz, keinu teatral batez.\nIpar Euskal Herrian bigarren fasean sartu dira gaur\n'Gilles de Rais'


Tbilisi, «Ur beroen hiria» | Check in | naiz: bidaiari - bidaia aldizkaria\nEli TXAPARTEGI (Argazkiak: Getty Images)\nTbilisi, «Ur beroen hiria»\nTbilisi ez da oso turistikoa. Oraindik, ez. Akaso, horrexegatik liluratzen du bisitaria, bat-batean hiri alai, dinamiko eta abegikorra aurkitzen duelako. Ekialdearen eta Mendebaldearen artean estrategikoki kokatuta dago Georgiako hiriburua.\nHiriko alde zaharra oso koloretsua da. (GETTY IMAGES).\nTbilisi hiriburuan harmonian bizi dira meskitak, elizak, sinagogak, eraikin modernoak eta egurrezko balkoi deigarriak dituzten kolore biziko etxe zaharkituak; dirudienez, Zetaren Ibilbideko merkataritza-gune oparoa izan zen hiriaren historia luze eta korapilatsuaren seinale. Bisita Leninen Plaza zaharrean has daiteke. Egun, Askatasunaren Plaza da. Rustaveli etorbidetik -hiriko garrantzitsuena- aurrera egin ahala, honako eraikin hauek aurkituko ditu bisitariak bidean: Georgiako Museo Nazionala, Opera Jauregia eta Arte Ederren Museoa, egun Pirosmani-ren artelanik onenak biltzen dituena. Prospero’s kafetegi-liburu-denda ezaguna ere inguruan dago.\nHandik oso gertu, Shavteli kalea dago; hori ere jendetsua eta zenbait geldialdi egiteko aproposa: Anchiskhati Basilika -fresko zoragarriak dituen VI. mendeko tenplua-, Patriarchate -Georgiako Aita Santuaren jauregia dena-, eta Erlojuaren Dorrea, Gabriadze antzokiaren ondoan. Azken hori ezaguna da, batez ere, eskaintzen dituen txotxongilo ikuskizunengatik.\nKala, kale-labirinto erakargarria\nBehin hara iritsita, alde zaharreko kale-labirintoan galtzea aholkatzen dute. Kala da hiri zaharraren erdigunea. Georgiako historia gogorarazten duten eliza, museo eta landarez betetako etxe okertu eta koloretsuz josita dago. Seguruenik, konturatu gabe, Kote Abkhazira iritsiko da bisitaria; hau da, Ardogileen kalera. Sinagoga Handia eta Siongo eliza ere bertan dira.\nSamebako katedrala izan liteke ibilbidearen hurrengo geldialdia. San Elijah tontorrean dago eta hiriko edozein txokotatik ikus daiteke, 78 metroko altuera baitu. Gainera, 15.000 lagun har ditzake.\nBeste aukera izan liteke funikularrean Mtatsminda mendira igotzea. Batzuk jolas-parkera joaten dira zuzenean, baina beste batzuek, berriz, nahiago dute hiriaren panoramikaz gozatu bertako begiratokitik: pisu bloke erraldoiak, etxetxo-auzoen, gotorleku hondatuen eta ermita bakartien ondoan. Kaukaso Handiaren inguruak ere ikus daitezke txoko berezi horretatik.\nNarikalako gotorlekutik Lorategi Botanikora\nMendi-tontorra baso artean zeharkatzen duen bidezidorretik sartzen denak Kartvlis Deba edo Georgiako Amaren metalezko estatua ikusi ahal izango du; baita Narikalako mongoliar gotorlekua ere, hiriaren milaka urteko historiaren lekuko isila izan dena.\nBehin hara iritsita, bi aukera daude: batetik, oinez itzuli eta bidean ikusi Tbilisi Jumah meskita -otomandarrek eraikia eta azken 300 urteetan hiru aldiz suntsitua eta berreraikia-; edo, bestetik, tirolinaz jaitsi Lorategi Botanikoraino. Kaukasoko handiena da eta, zalantzarik gabe, atsedena hartzeko gunerik egokienetakoa. Noski, baita indarrak berritzeko txoko aproposa ere; eta are gehiago, bertako menua aukeratzen bada: pkhali (barazki), khachapuri (gaztaz betetako ogia) eta khinkalis (haragi xehatuzko pintxoak). Eta, zer esanik ez, plater guztiak chachaz bustitzen badira; alegia, mahatsez edo beste fruta batzuez destilatutako pattarraz.\nEta, behin indarrak berrituta, Meidan izan liteke hurrengo helmuga, plaza horretatik zeharkatzen baita Kura ibaia Metekhira iristeko. Kura Kaukasoko mendien hegoaldean jaio eta, Turkia, Georgia eta Azerbaijanetik igaro ondoren, azkenik, Kaspiar itsasoan itsasoratzen da. Ibaiaz bestaldeko irudia erakargarria da, benetan, koloretako etxeak amildegitik zintzilik agertzen direlako, bata bestearen gainean, egurrezko balkoi deigarriekin. Gainera, hantxe dago Rike parkea, batez ere ilunabarraz gozatzeko leku aproposa.\nBakearen Zubia eta ur sulfurosoen bainuak\nHalaber, hortxe dago Bakearen Zubia, altzairuzko eta beirazko oinezkoentzako pasabide jendetsu eta modernoa. Tbilisi zaharra barruti berriarekin lotzen du. Gainera, inguruan, Kuraren ertzean, diseinu ikusgarria duen beste eraikin bat ikus daiteke: Fuksas estudioa. Lore forma duen estalki txundigarri eta erraldoiak erakartzen du, bereziki, bisitarien arreta.\nHorrenbestez, amaierarako utz daiteke Abanotubani, hiriko auzo zaharberrituena. Ezaguna da, batez ere, ur sulfurosoetako bainuengatik. Hiriaren erakargarritasun nagusi bihurtu ziren Zetaren Ibilbidearen garairik gorenean. Garai haietan 63 bainu zeuden; gaur, aldiz, bost baino ez dira gelditzen. Dena dela, horietako edozeinetan bainu lasaigarria hartzea aukera ezin hobea izan liteke Tbilisiri behar bezala agur esateko. Gainera, batzuek diote hiriaren izena, hain zuzen ere, lurraren erraietatik datozen iturburu naturaletatik datorrela. Horregatik esaten omen diote “Ur beroen hiria”.


Donostiako Elkarrekin Podemos-IUk saltoki txikiei eta ostalaritzari laguntzeko neurri gehiago eskatuko dizkio Gobernuari, eta etxebizitza publikoen alokairua ordaintzetik salbuetsiko ditu egoera ahulean daudenak – GAUR DONOSTIA\nDonostiako Elkarrekin Podemos-IUk saltoki txikiei eta ostalaritzari laguntzeko neurri gehiago eskatuko dizkio Gobernuari, eta etxebizitza publikoen alokairua ordaintzetik salbuetsiko ditu egoera ahulean daudenak\nHalaber, datorren asteleheneko udal batzordeetara eramango du egoitzen inguruan gune seguruak sortzeko eskaria, erabiltzaileen narriadura fisiko eta emozionalari aurre egiteko.\nEra berean, infernua hustu ondoren kalean geratu diren pertsonei arreta emateko baliabideak gaitzea eskatuko du, Gobernuari batzordeetan planteatuko dizkion hamabi interpelazioen barruan DONOSTIA. Donostiako Elkarrekin Podemos-IUk interpelazioa egingo dio Udal Gobernuari, COVID19aren hedapenari aurre egiteko ezarritako murrizketen ondoren saltoki txikiei eta ostalaritza-sektoreari laguntzeko iragarritakoak baino neurri gehiago onartu ditzan eskatzeko, osasun-krisiaren ondorioz jasaten ari diren egiturazko krisiari aurre egin ahal izan dezaten.\nEra berean, ezkerreko koalizioak erreklamatu egingo du egoera ahulean dauden udal-etxebizitza publikoko maizterrak errenta eta erkidego-gastuak ordaintzetik berriro salbuestea, pandemiaren lehen boladan egindako\njarduketarekin bat etorriz. Era berean, arlo soziosanitarioan, egoitzen inguruan gune seguruak gaitzea eskatuko du, arriskuko biztanleek kanpoan jarduerak egin ahal izan ditzaten segurtasun-berme guztiekin,\nhaien bizi-kalitatea hobetzeko.\nHoriek dira Donostiako Elkarrekin Podemos-IUk datorren asteleheneko udal batzordeetara eramango dituen gaietako batzuk, eta, oro har, koalizio aurrerakoiak aurkeztutako hamabi ekimenei helduko diete. Besteak\nbeste, EAJ eta PSEren Gobernuari galdetuko zaio zer baliabide jarriko diren Infernua hustu ondoren kalean geratu diren pertsonei arreta emateko, eta zer egoeratan dagoen kulturartekotasunaren eta immigrazioaren\nesparruan jarduteko V. Plana.\nDonostiako Elkarrekin Podemos-IUk Udal Gobernua interpelatuko du Ogasun Batzordean ostalaritza sektorearentzat premiazko mekanismoak aktibatzeko beharragatik, joan den ostegunean, azaroak 5,\nhilabeteko epean jarduera erabat itxi ostean. Ildo horretan, bereziki zigortutako sektore batek bizi duen egoera larriari erantzuteko helburuarekin premiazko neurri berriak onartzeko beharra defendatuko du, itxieran zehar terrazen eta zaborren tasak ordaintzetik salbuesteaz eta digitalizaziorako eta ‘takeaway’ra egokitzeko diru-laguntzen lerroaz harago.\nPandemiari aurre egiteko muga berriek, edukierari eta ordutegiei dagokienez, merkataritza txikiak bizi duen egoera larriagotu dute, eta, horregatik, Donostiako Elkarrekin Podemos-IUk neurri espezifikoak eskatuko ditu sektore horretarako, hala nola udal tasak eta zergak murrizteko, hobariak emateko eta geroratzeko\nIldo horretan, Gabonetako kanpainari begira saltoki txikiei laguntzeko hartutako neurrien inguruan galdetuko dio Udal Gobernuari Pertsonentzako Zerbitzuen Batzordean, are gehiago Julen Maiz Gipuzkoako\nMerkataritza Federazioko presidenteak ohartarazi duenean merkatari txikien % 10 eta % 15 artean itxiko dituztela urte amaierara arte lurraldean.\nEra berean, EAJren eta PSEren gobernuei krisiak merkataritzan eta\nostalaritzan izan dituen ondorioei buruzko informazio faltaz galdetuko diete.\nPandemiaren ondorioen aurrean, Aitzole Araneta buru duen ezkerreko koalizioak, apirilean, maiatzean eta ekainean aplikatutakoaren ildotik, Udal Gobernuak etxebizitza publikoko errentariei errenta eta komunitategastuak ordaintzetik askatzeko eskatuko du, egoera ahulean badaude. Ildo beretik, Udalak alokairuen kostuari edo hipoteka baten ordainketari aurre egin ezinagatik hirian inor etxetik botako ez dela bermatzeko ekintzak bultzatuko dituen galdetuko du.\nGure adinekoengan narriadura fisiko eta emozionala eragiten duten kutsatzeak saihesteko neurriak direla eta, egoitzetako erabiltzaileek jasaten duten isolamenduari aurre egiteko, Elkarrekin Podemos-IUk defendatuko\ndu beharrezkoa dela udal-espazio mugatuak jartzea zentroen inguruan, egoiliarrak modu seguruan atera eta gizarteratu daitezen, agintari eskudunek ezarritako osasun-neurriak betez. Era berean, Osakidetzarekin duen koordinazioaz galdetuko du.\nBestalde, Donostiako Elkarrekin Podemos-IU taldeak interpelazioa egingo dio Udal Gobernuari, azaroaren 4an eta 5ean Infernua hustearen ondorioz kalean geratu diren pertsonei arreta emateko beharrezko baliabideak ez jartzeko arrazoiak direla-eta, eta egoera hori zuzentzeko asmoa duelako, beste erakunde batzuekin baliabide horiek erabiltzeko aukera adosteko xedearekin. Arlo horretan, V. jarduera-planean jasotako neurriak herritartasunaren, kulturartekotasunaren eta immigrazioaren eremuan ezartzeari buruz ere galdetuko da.\nMugikortasunari dagokionez, koalizio aurrerakoiak Eneko Goia buru duen Gobernua interpelatuko du Isabel II.aren obraren egoerari, hiriko seinaletikaren mantentze egokiari eta Karlos I.aren bidean radar bat jartzeari buruz, bizilagunek behin eta berriz eskatzen dutena. Datorren asteleheneko udal batzordeei begira aurkeztutako ekimenak interpelazio batekin osatuko dira, “Zuzkidura-jarduketa” gisa kalifikatutako hirigintza-jarduera jakin batzuk justifikatzeko txostenik ez dagoela eta.\nAnterior Entrada anterior: El Ayuntamiento pone en marcha nuevas ayudas para la reactivación económica del comercio y la hostelería\nSiguiente Entrada siguiente: Elkarrekin Podemos-IU de Donostia interpelará al Gobierno por más medidas de apoyo al pequeño comercio y hostelería, y exigirá exonerar del pago del alquiler en viviendas públicas en casos de vulnerabilidad


Martxa eta Borroka - Wikipedia, entziklopedia askea.\nMartxa eta Borroka\nMartxa eta Borroka 1984an sortutako esaldia da. ENAMkoek asmatutako esaldi honekin, 1983an sortu berria zen Euskal Rock Erradikala, hau da "martxa", "poztasuna" edo "jaia" ezker abertzaleko ideologiarekin, hau da "borroka"rekin lotu nahi izan zen. Arazoak arazo, ezker abertzaleak helburu hau lortu zuen.\nGarai berdinean eta antzeko esan nahiarekin beste esaldi batzuk asmatu ziren "alaitsu eta borrokan kementsu" edo gaztelaniaz ezaguna egin zen eta gaur egun ere batzuetan erabiltzen den 'juventud (edo baita ere "Euskadi") alegre y combativa' (gazteri alai eta borrokalaria). Beranduago 'jaiak bai, borroka ere bai' jaietan erabiliko zen esaldia antzeko helburuekin erabiliko zen.\nENAMeko erakunde batzuk, Jarrai eta Herri Batasuna bereziki, ikusi zuten punk musika mota politikoki errentagarria atera ahal zitzaiela. Izan ere hasiera batean garaiko ezker abertzalearen zati batek ez zuen musika mota hau (punka baina sarritan rock estilo mota osoa) ondo ikusi, besteak beste AEBko eta Erresuma Batuko musika "inperialista" zelako eta horietako askok droga "gogorren" (heroina e.a.) inguruan zeudelako.\nHasiera batean punk taldeek orokorrean sistema politikoaren aurkako musika egiten zuten baina aldiz euskal abertzaletasunari buruz gauza handirik ez zuten esaten. 80. hamarkadan bat egingo zuten bi kontzeptu hauek. 1983ko urrian RRV edo Euskal Rock Erradikala hitzak asmatuko ziren Tuterako kontzertu batean eta 1985eko martxoan "Martxa eta borroka" gira egingo zuten Hego Euskal Herriko leku askotan. Kontzertu hauek HBk antolatutako txarla eta mitinak zituen barnean eta EGIN egunkariak horrela definitu zituenː «ideia batzuen aldeko musiken (kontzertuen) aurkezpena». Kontzertuak eta gero ohikoak ziren HBko edo ENAMeko politikariak hitz egitea. Adibidez, Kortaturen kontzertu bat eta gero, Jon Idigorasek bere hitzaldia bota zuen.\nBeheko elkarrizketan idatzita dagoen bezala, Ramoncínek ere goraipatu zuen ː\n« - Beno, mutil (Ramoncín), elkarrizketa hasteko nik zera galdetuko nizuke, ea zeintzu diren zure motibazio politikoak Bilbora «Martxa eta Borroka»ren testuinguruan jotzera etortzeko, diot, motibazio politikorik balego.\n- Beno, horrela, hasiera batetan ez legoke motiborik baina, tira. EAJrekin ez nitzateke etorriko, ezta PSOErekin edo... beno, PSOErekin ez nuke Euskal Herrian joko, baina agian bai Madrilen, Tierno Galván alkatea dugula eta: Edonoren aldeko kanpaina bat egin beharraren aurrean aurkituz gero, Tierno litzateke nire laguntza eskuratuko zuen bakarra. CIUrekin ez nintzateke inoiz Kataluniara joango. eta nik bertan PSUCrekin jo nuen, zeinek ez du esan nahi ni ikuspuntu horretatik komunista naizenik... Gainera Euskal Herrira gustora eta nik nahi nuen bezala etortzekotan HBko neska mutilekin izan behar, zeren aurretik ere elkarrekin lanean arituak gara (Jarraikoekin, irratietakoekin...),eta iazko «Martxa eta Borroka»n parte hartu nuenean benetan harriturik geratu nintzen: Jende honek argiro demostratu zidan beste edozein taldek baino erakuntza askoz ere hobeagoa duela... Benetan pozik geratu nintzen.\n—Ramoncíni Argian egindako elkarrizketa, 1985eko urriaren 14a\nAgian Martxa eta Borrokako ekintzetatik potoloena 37/87 Gernika jaialdia izan zen.\nEskorbuto taldeko Josu Expósitok iritzi hau eman zuen honi buruzː\n« Euskal Rock erradikala modan dago.\nAskok honetara apuntatu dira eta auzo-lotsa ematen dute. Denak HBrekin daude. Gu txarto gaude garen moduan garelako.\nKontzertu gehiago Euskaditik kanpora ematen ditugu (gehitu zuen Juanmak)\n—Josu Expósito, Juanma Suárez, 1986.\nNatxo Etxebarrietak, Cicatrizeko abeslariak zera esan zuenː\n« Lehen drogadiktoak eta endekatuak (degeneratuak) ginen eta orain "gazteria" gara »\n—Natxo Etxebarrieta, 1985.\nNahiz eta musika talde gutxi batzuk esaldi hau (eta Euskal Rock Erradikalaren esaldia) ondo ez ikusi ENAMi ondo atera zitzaion idei bat izan zen. 80.eta 90. hamarkadan, eta Hego Euskal Herriko gazte askorentzat rock musika eta ezker abertzalea batera zihoazten kontzeptuak ziren. Errebelde, matxino, iraultzaile eta modernoa zena eta modan egon zena "Martxa eta Borroka"ren kontzeptuak ziren eta Euskadiko garai hartako gazte askorentzat Herri Batasuna bihurtu zen erreferentziako alderdi politikoa.\nJakina, gainerako alderdientzat eta bereziki espainiar unionistentzat "Martxa eta borroka" eta "Herri Batasuna" sinonimoak ziren. Aldi berean eta hain begibistakoa ez izan arren rock munduko talde gutxi batzuk ez ziren honekin ados egon eta batzuetan (gehienbat HBren aurkako hitz gogorrak esan eta gero) arazoak izan zituzten Hego Euskal Herrian kontzertu batzuk emateko. Gehienbat Cicatriz taldeak jazan zuen arazoren bat Sex Pistolseko bertsioa eginez "Anarchy in Euskadi" abestu zutelako anarkismoaren idei irmoak mantenduz eta honekin batera ezker abertzalea era gogorrean kritikatu baitzuen. Rock mundutik aparte zegoen gazteri gehiena ez zegoen hainbeste politizatua eta ondorioz ikusezina bihurtu zen hamarkada horietan. Aurreko guztiaren ondorioz Hego Euskal Herriko gazteri gehiena Herri Batasunaren jarraitzailea zela ematen zuen eta kontu honengatik Espainiako Gobernu ezberdinek eta espainiar unionismoa euskal gatazkarekin arduratuta egon ziren.\nBitxikeri moduan, Uxue Alberdik idatzitako eta Elkar argitaletxeak plazaratutako Euskal Herriaren historiari buruzko "Lur eta Amets, Euskal Herriaren historia"ren barruko bederatzigarren liburuki-komikia "Martxa eta borroka!" deitzen da.\nHerri Batasuna (Alejandro Tapiaren murala)\nAzken aldaketa 29 apirila 2021(e)an, 23:30(e)tan\nOrriaren azken aldaketa: 29 apirila 2021, 23:30.


Agenda | Lezo.eus\nLiteratur solasaldia: "IPUIN HAUTATUAK" (Mercé Rodoreda)\nAz, 2021-04-28 18:30\nAne Mayozek dinamizatutako literatur solasaldia.\nLiteratur solasaldia: "IPUIN HAUTATUAK"\nAtzerrian lurra garratz\nIg, 2021-05-02 19:30\nAurora Mora bere instalazio artistikoari azken ikutuak ematen ari da, bere bizitza betirako aldatuko duen deia jasotzen duenean. Posible al da gurea ez den lur batean sustraitzea? Posible, familia eta aberriaren zama gainean dugula, hegaldi propioari ekitea? Eta, gau batean, gure bizitzaren norabidea erabaki beharko bagenu?\nOr, 2021-05-07 17:15\nBegoña Bilbao Lejarzegiren zuzendaritzapean, Alfonso Diez eta Aitor Fernandino aktoreek, Grimm Anaiak idatzitako eta Inma Infiestak itzulitako "Jon Beldurgabea" izeneko antzerki emanaldia eskainiko dute.\nIg, 2021-05-09 19:30\nAntzerki konpainia txiki bat lanean ari da. Libre izateaz hitz egiten duen funtzio bat prestatzen dute zuzen jokatuz.\nMr. Link, jatorri galdua\nLa, 2021-05-15 16:30\nLionel Frost ikertzaileak mitoak eta munstroak ditu ikergai, eta izaki arraro eta maitagarri bat aurkituko du, bere espezieko azkena, eta Mr. Link izena jarriko dio. Elkarrekin bidaiatuko dute duela asko galdutako Yetiak aurkitzeko asmoz.\nLa, 2021-05-15 19:00\nAlfonso Etxegarai ETAko kide ohiak 33 urte eman ditu Afrikan deportatuta. “Caminho longe” dokumentalak haren itzulera kontatutuko dut.\nOr, 2021-05-21 17:15\nMuxi eta Tomax hondartzara joan dira. Tomax jolasten ari den bitartean Muxik egunkarian azken euskal balea geratzen dela irakurriko du. Kostata baina Muxik Tomax konbentzituko du azken bale hori lagundu beharko dutela. Aitonaren baporea hartu eta Kanadara joango dira.\nIg, 2021-05-23 19:30\nTximeleta askoren bizitzak bi aste besterik ez du irauten. Baina tximeleta bezela jaio aurretik hamar egun bizi zen krisalida moduan, eta aurretik beste bi aste harra izan zen, eta aurretik lau egun arrautza... Non hasi eta non bukatzen da honen bizitza?\nAurreko orria previous\nOraingo orrialdea 5\nHurrengo orria next


Jabi Lauzirika, "Apolo", joan zaigu - Bilbo Hiria Irratia - Uriola.eus\nJabi Lauzirika, "Apolo", joan zaigu\nBilbo Hiria Irratia 2015-07-06 08:42 Euskara\nJabier Lauzurika lagun eta lankidea larunbatean joan zitzaigun, ustekabean, abisatu gabe, agur esateko aukerarik eman gabe.\nBilbo Hiria irratiko esataria genuen Apolo, baina beste hainbat saltsatan ere ibilia zen. Urte luzez Gabriel Aresti euskaltegian euskara irakasle ibilia, Zenbat Gara elkartearen eraketan berebiziko rola izan zuen, Kafe Antzokiaren sorreran bezala. Ondoren, kultura kezkak komunikabideen sustapenera eraman zuen, Bilbo Hiria irrati honez gain, Bilboko euskarazko tokiko telebistarena kasu.\nDurangon zeuzkan erroak Jabi Lauzurikak, Tabirako Ibaizabal erreka mehearen ibarretan. Bizitzak sorterriko ibaian behera eramanda, aspaldion Bilboko baldosa bustietara moldatuak zituen oinazpiak, egunerokoak, eginak eta egin asmoak bertan izanik, euskararen inguruan eta euskaraz beti. Bihotza, berriz Baxenafarroako Arrosan zuen Apolok. Bertan zela joan zaigu, 55 urterekin, maite zituen pentze eta bidexka artean zebilela.\nApoloren falta sumatuko dugu, Zeingou asteburuan? eta Potto saioetan, Ibaizabal magazinean… Irrati honetako mikrofonoetan ez eze, Zenbat Garako arlo ugaritan: era guztietako jai eta bilkuretan prestatzen zizkigun bertso-paperak, bere bertsolaritzaren inguruko hitzaldiak, gizarte eta politika gaiak aztertzean isiltzen ez zituen kritika zorrotzak, Algara konpartsako otorduetan prestatzen zituen plater gozoak… Bere umore garratz eta irreberentea gogoratuko dugu ororen gainetik.\nBertsozale porrokatua genuen Apolo, hamaika bertso-saio antolatutakoa eta bertsolaritzaren gaineko gure Potto saioaren bultzatzailea. Bilboko Potojorran bertso-eskolan ere bere falta sumatuko dute, Iñakiren tabernako ostegunetako bertso-bilkura heterodoxoetan eta bere bat-bateko zein paperezko bertso-libelo zirikatzaileetan.\nGu bere galera barneratu ezinik gaude oraindik. Horregatik, otoi, barkatuko diguzue lagunok, egunotan oso fin ez bagabiltza.\nAgur, Apolo, ez zaitugu inoiz ahaztuko. Zuen azken Potto-n zenioten legez: Egindakoaren damurik ez!


Autonomoen kotizazio berriak hitzartzeko epea amaitzen ari da\nGaurko bileran «aurrerapausoak» izan ondoren, datorren astelehenean saiatuko dira negoziazioa ixten. Diru sarrera apalak dituztenek gutxiago ordainduko dute, baina gutxienez 245 euro hilean.\nEH Bilduk ziurtatu du kotizazio gabeko pentsioen akordioa onartuko dela\nPSOEk atzera egiteko asmoa duela zabaldu dute Espainiako zenbait egunkarik, baina Aizpuruak esan du gobernuaren hitza duela.\nKotizaziorik gabeko pentsioak %15 handitzea adostu du EH Bilduk Espainiako Gobernuarekin\nKoalizio subiranistaren arabera, hilean 60-100 euro inguru igoko dituzte. Urte amaierara arte egongo da indarrean, eta 2023ko aurrekontuetan ere jasotzea aurreikusi dute.\nPentsiodunak pedalei eragiten\nEuskal Herriko Pentsiodunen Mugimenduak bizikleta martxa bat egingo du ekainaren 13tik 25era pentsio publiko «duin, justu eta nahikoak...\nAutonomoei diru sarreren estimazio bat eskatuko zaie


Xabier bidea (6a+), Egino | Capra Alpina\nXabier bidea (6a+), Egino\nEginoko eskolan aurkitzen da bide zoragarri hau, 6a+eko zailtasuna gainditzen ez duena. Nahiz eta hasiera batean eskalada zaila dirudien, parabolt ugari daude eta gozagarri egiten da maila asko ez dugunontzat. Eginoko herritik iritsi daiteke bertara, oinez 20 minutura, edo bestela, kotxea La Leze-ko aparkalekuan utzi daiteke, 7 monolitoak gurutzatu eta hemendik 10 minutura bidera iritsi. Azken aukera honekin, jetsieran kotxera zuzenean iritsiko gara.\n1. luzea (V, 40m): Xabi hasi zen irikitzen. Zuhaitz baten azpian hasten da. Lehen bileraraino helduleku onak. Oso ondo ekipatua.\n2. luzea (6a, 35m): Nik jarraitu nuen hormako zulo bertikaletik gora. Bilkunetik erraza zirudien, baina bertan negoenean majo sufritu nuen. Hortzak estutu eta agian tranparen bat edo besterekin, lortu nuen gora iristea. Ez zaio beldurrik izan behar, paraboltak 2 metroro baitaude.\n1. bitartekoa (5 minutu): 3 metroko ertz estu estu bat. Zaldian muntatuko bagina bezala zeharkatu behar da, ez dago beste aukerarik. Oso estua. Pasa ondoren, balkoi eroso batera iritsiko gara.\n3. luzea (V+, 50m): Niretzat, bide guztiko luzerik politena. Xabik izan zuen irekitzeko parada eta zortea. Eta gozatuz ireki zuen. Denetik du luze honek: "adherentziazko" pausuak, zulo bertikalak, deskantsatzeko aukera ematen duten helduleku onak, etab... 17 parabolt dauzka guztira. Gehiegitxo.\n2. bitartekoa (10 minutu): Belar eta harroketatik zehar puntu gorriak jarraitu behar dira. Nahiko gogaikarria zatika. Puntu gorriak ez dira oso nabarmenak, erdi ezabatuak daude eta. I-eko pausu batzuk.\n4. luzea (6a+/A0, 20m): Zailena eta bideari zailtasuna ematen diona. Hala ere, 2 metroro paraboltak dauzka eta beti egin daiteke A0n. Helduleku onak ditu eskuentzat, baina zailtasuna oinak ondo jartzean dago. Xabik pare bat parabolt zapaldu behar izan zituen, baina hala ere oso ondo igo zuen gainontzeko guztia.\n3. bitartekoa (10 minutu): Berriz ere belar artetik pasa eta eskuinetan dagoen zulo baten ezkerreko ertzetik jarraitzen du bideak. Bidea ez dago oso argi. IIIko pausuren bat dago.\n5. luzea (6a/alternatiba V+, 45m): Nahastu egin ginen. Eskuinegi joan ginen eta paraboltak ikusi bezain pronto, bertara joan ginen. Luzearen erdian konturatu nintzen ezkerretan zegoen ertzean paraboltak ere bazeudela, inguruko beste hainbat hormetan bezala. Luze honen erreferentzi gabe, gora jarraitu nuen eta amaieran ez zegoen bilera muntatzeko ezer. Beraz, zintak erabili behar izan nituen Xabiri goitik heltzeko. Orokorrean, oso luze gozagarria eta V+eko zailtasunekoa iruditu zitzaidan.\n4. bitartekoa (15 minutu): Soka jaso eta azken luzeraino joan ginen. Horretarako, ezkerreruntz abiatu ginen, luze originalaren amaierara.\n6º luzea (III, 10m): Ez da aseguratu beharrik. Guk ez genuen egin behintzat. Azkenik, Olanoren gainera iritsi ginen.\nEskalada egun zoragarria izan zen. Goizean, Urresteiko ertza egin genuen, Atxarten. Arratsaldean, Eginora joan ginen. Egia esan, luze batzuetan indarrak falta izan zitzaizkigun, eskalada ordu asko baikeramatzan gainean. Hala ere, Xabik eta nik taldelan bikaina egin genuen. Ondo konpentsatu ginen eta momentu zailetan Xabik ez zuen dudarik izan aurrera jarraitzeaz. Garbi dago ez dagoela urrutira joan beharrik kalitatezko eskaladaz gozatzeko!\nIbilbidea: Egino Xabier bidea\nNola iritsi:La Leze-ko aparkalekutik, 30 bat minutura oinez. Pista batetik hasi igotzen, monolitoak zeharkatu eta 10 minututan iritsiko gara bidearen hasierara.\nIgotzeko denbora:4 h.\nEzaugarriak:Hegoaldera jotzen du. Bero asko. Oinezko zatietan gogaikarria izan daitekeen landaretza.\nMateriala:17 express, soka, kaskoa, mosketoiak eta bilerak egiteko zintak.


Gaur egun gutxi irakurtzen dela, idazlanek eta diktaketek protagonismoa galdu dutela eskolan, ordenagailu eta mugikorretako testu-zuzentzaileek (Xuxen dugu euskaraz) automatikoki egiten dutela zuzenketa eta sarri ez garela akatsez jabetzen, WhatsAppean eta sare sozialetan laburdurak erabiliz eta hizkiak janez idaztera ohitu garela, eta are gehiago, horietan zenbaitek nahita idazten omen duela gaizki, moloiagoa delakoan… Horra egungo ortografia maila arrazoitzeko ematen diren hainbat argudio.\nEdukia vs idazkera, irakaslearen dilema\nHezkuntzan, gainera, irakasle batzuei leporatzen zaie exijentzia maila txikia dutela gai honetan, eta edukia zuzen baldin badago, adierazkortasuna eta ortografia bigarren mailan geratzen direla, sintaxiari ez zaiola garrantzirik ematen. Okerragoa: adierazkortasun eta akats horiek lantzeko eta hobetzeko mekanismorik ez dela martxan jartzen. Eta espresio pobreak eduki pobrea errazten du, edo gutxienez ideiak argi azaltzeko gaitasuna galtzen du horiek ahalik eta modurik egokienean adierazteko gaitasunik ez duenak.\nEl Paíseko artikuluko pasarte bat bereziki esanguratsua iruditu zait: Espainian irakasle izateko oposaketetara aurkeztu direnen artean ere, ugariak eta larritzeko modukoak izan dira idazkera akatsak. Jakin nahiko nuke zein den Euskal Herriko irakasle eta irakaslegaien errealitatea (helduona, oro har), nekez irakatsiko baitu ongi espresatzen, espresatzeko baliabideak menperatzen ez dituenak.


Egunon Auñamendi! Aurizberriko eskola, Emergentziazko poesia eta @iruna_udala twitter kontua | Irati Irratia Egunon Auñamendi! Aurizberriko eskola, Emergentziazko poesia eta @iruna_udala twitter kontua – Irati Irratia\n7 azaroa, 2019 7 azaroa, 2019 Irati Irratia\nMamitsua eta berezia izan da gaurko saioa. Nekane Miñorekin Aurizberriko eskolaren historiaren berri jakin dugu. Gero Poesia de Emergencia delako proiektua ezagutu dugu, telefono bidez poema bat entzun ostean. Iruñeko udalean twitter kontuaren inguruan izandako afera ezagutu dugu. Administrazioan euskarak egun dituen trabak ekarri dizkigu gogora Idoia Zabaltzak.\nIzenburua: Azaroaren 7ko saioa\nEgun on, Auñamendi! administrazioa, emergentzia, eskola, euskara, exprai, iruñeko udala, karekin kultura, kati leatxe, poesia, poesia de emergencia, twitter permalink\nEgunon Auñamendi! Pirinioa zuritu du elurrak


Eneritz Furyak eta Mocker’s taldea Suns Europe jaialdian | Etxepare Euskal Institutua\nEneritz Furyak eta Mocker’s taldea Suns Europe jaialdian\nHizkuntza gutxituetan egindako adierazpen artistikoak biltzen dituen Suns Europe jaialdia (Udine, Friul, Italiar Estatua) bueltan da: azaroaren 15etik dago abian, hilaren 30era bitarte. Beste urte batez, Etxepare Euskal Institutuaren sustapenez, bi euskal proposamen izan eta izango dira bertan, kasu honetan musikaren esparruan: Eneritz Furyak bakarlaria eta Mocker´s taldea, hain zuzen.\nUdineko eszenatokian taularatzen lehen euskal artista Eneritz Furyak izan zen. Irundarrak azaroaren 15ean eta 16an eskaini zituen emanaldiak, bi kasuetan artista friuldarrek jarraituta; 15ean Michela Franceschina eta, 16an, Silvia Michelotti. Furyak-ek bigarren aldia du jaialdian; izan ere, 2016an bere aurreko formazioarekin, Kasernarat, taularatu zen bertan. Oraindik taularatu ez, baina laster egingo dutenak Mocker’s taldekoak izango dira. Azaroaren 30ean, jaialdiaren azken egunean, eskainiko dute euren kontzertua rocka jorratzen duten durangar hauek.\nFriuleraz “soinuak” esan nahi du “suns” hitzak. Mediterraneoko Alpeen eremuko komunitate gutxituen arteko topaketa bezala hasi zen 2009. urtean, baina 2015. urteaz geroztik egiten da gaur egungo eran: Europa osoko hizkuntza gutxituetan eginiko arte eszenikoen, zinemaren eta literaturaren arteko elkartrukerako jaialdi gisa.\nBere helburua hizkuntza komunitate txikien sektore kultural eta sortzaileak indartzea da, batez ere arte garaikidea sustatzeko. Hau da, hizkuntza gutxituen berme diren beste hainbat jaialdik ez bezala, honek ez ditu kultura horiek tradizio eta folklore moduan ulertzen, baizik eta etengabeko bilakaeran eta eraberritzean oinarritutako gizarte moduan. Duela hiru urtetatik, euskal arteak ere izan du oihartzuna bertan, Kasernarat, La Basu edota Rodeo bezalako izenen bitartez.


Erradioterapia-tratamenduaren ondorioz bigarren minbizia izateko probabilitatea %8koa da. | Consumer\nErradioterapia-tratamenduaren ondorioz bigarren minbizia izateko probabilitatea %8koa da.\nBigarren mailako minbizi gehienak beste faktore batzuen ondorio direla iradokitzen da, hala nola bizimodua eta genetika.\nHelduen lehen mailako minbiziaren erradioterapia-tratamenduari lotutako bigarren mailako minbizien ehunekoa %8 ingurukoa da, Rockvilleko (Estatu Batuak) Minbiziaren Institutu Nazionalak “The Lancet Oncology” aldizkarian argitaratu duen azterlan baten arabera. Emaitza horiek aditzera ematen dutenez, bigarren mailako minbizi gehienak beste faktore batzuei zor zaizkie, hala nola bizimoduari eta genetikari.\nErradioterapia-tratamendua bigarren minbizia garatzeko arriskuarekin lotzen zela bazekiten ere, orain arte ez zen ezagutzen tratamendu horrekin lotuta egon zitezkeen bigarren mailako minbizien proportzioa. Estatu Batuetako minbizi-erregistroetan eta inkesta nazionaletan bizirik atera ziren 647.672 laguni buruzko datuak bildu zituzten autoreek. Erradioterapiatik eratorritako bigarren mailako minbizien arriskua kalkulatu zuten, epe luzera, heldu horietako tumore primario solidoen kokalekuetan, 30 urteko jarraipen-aldian.\nBost urte iraun zutenen %9k bigarren minbizi solidoa garatu zutela zehaztu zuten. Ikertzaileek kalkulatu zuten minbizi sekundario horien %8 lehen minbiziaren erradioterapia-tratamenduarekin lotuta egon zitezkeela. Minbizi horien erdiak baino gehiago bularreko eta prostatako minbizitik bizirik suertatzen ziren. Erradioterapiari lotutako bigarren mailako minbizien gutxi gorabeherako proportzioa aldatu egiten zen lehen minbiziaren kokalekuaren arabera, %4, begietako minbizien kasuan, eta %24, barrabiletako minbizien kasuan. Bigarren minbizia izateko arriskua handiagoa zen adin gazteagora tratatutako pazienteetan eta erradiaziodosi handiagoen eraginpean zeuden organoetan, eta diagnostikotik denbora gehiagoz areagotzen zen.\nErradioterapiaz tratatutako 1.000 pazienteko, ikertzaileek erradiazio-tratamenduari lotutako hiru minbizi gehiegi zenbatetsi zituzten lehen minbizia diagnostikatu eta hurrengo 10 urteetan, eta bost minbizi gehiegi 15 urterekin. Arrisku horiek txikiak dira, tratamenduak ekar ditzakeen onurekin alderatuta. Autoreek diote aurkikuntza horiek medikuek eta pazienteek erabil ditzaketela erradiazioari lotutako minbizi-arriskua aztertzeko, tratamenduaren balizko onurekin alderatzen denean. Hala ere, ikertzaileek diote bigarren mailako minbizien arriskuei buruzko azterlan gehiago egin beharko direla erradioterapia-tratamendu berrienei dagokienez, hala nola intentsitate modulatuko erradioterapiari.\nbigarren mailako minbiziak diagnostiko erradiazio genética-eu tumoreak


Nagusien eskubideen babesa hainbat merkataritza-praktiken aurrean | Ortzadar\n1983 urtetik, martxoaren 15ero ospatzen da Kontsumitzaileen Nazioarteko Eguna. Honi lotuta, kolektiboetan ahulenetariko bat gogoratu nahi dugu, nagusiak, beraien eskubideak babesteak lehentasuna baitu gure ustez.\nGaur egun, halako etxez etxeko merkataritza-praktiken aurrean kezka handia dago, batez ere, bakarrik bizi diren adikenoei dagokienez. Haiek, ezjakintasunagaitik edota merkataritza-presioagatik produktuak erosten edo zerbitzuak kontratatzen dituztelako, gero damutuz\n1985ean Nazio Batuetako Asanblada Orokorrak Nazioarte-mailan kontsumitzaileen eskubideak aitortzeko eta legimitatzeko kontsumitzailea babesteko arauak jesarri zituen,\nEta beste arau batzuen artean, merkataritza-jardunbide egokien oinarriak aipatzen ziren “…enpresek kontsumitzaileei kaltetzen zaizkien merkataritza-praktikak sahiestu behar dituzte, bereziki, kaltebera eta desabantaila egoeran daudenei…”.\nEgia esateko, batzuetan, praktikak batzuek kolektibo batzuk desabantaian jartzen dituzte, oso praktikak bortitzak izateagatik, eta noiz behinka iruzurgarriak izateagatik ere\nHorrexegatik, egoera hauen aurrean adinekoen eskubideak babesteak lehentasuna du administrazio publikoentzat. ORTZADARkook haiekin bat gatoz, kontsumitzaile arduradunak bezala jarduten lagunduz.\n25 urte baino gehiago daramagu kolektibo honekin lan egiten. Elkarte, Nagusi-etxe, helduentzako heziketa zentro, babestutako pisuen bidez… batezbesteko 3.000 pertsona urteko laguntzen dugu.\nMomentu honetan, aipatutako gaiez eta beste antzeko batzuez bereziki formatzen saiatzen ari gara, merkataritza-taktika maltzur horiei era arduratsu eta prebentiboaz erantzuten jakin dezaten. Horrela, ez desiratutako erosketak, kontratuak, eta iruzurrak sahiesteko gai izango dira.\n« Martxoak 8, Emakumeen Nazioarteko Eguna


Etxe-aldaketa batean altzariak desmuntatzeko aholkuak | Consumer\nEtxe-aldaketa batean altzariak desmuntatzeko aholkuak\nJarri ate, kaxa eta apalen kopurua, gero errazago muntatzeko\nEtxe-aldaketa bat egitea benetako engorro bihur daiteke, batez ere, altzari batzuk desmuntatzeko orduan gutxieneko neurri batzuk hartzen ez badira, eta horrek, batzuetan, berriro muntatzen saiatzean ondorengo arazoak sor ditzake.\nKontu handiz ibili behar da, azkenean torlojuak soberan egon ez daitezen eta ateak edo tiraderak bat ez etor ez daitezen; izan ere, denborak aurrera egin ahala, askatu egin dira eta errespetatu beharreko altzariaren leku jakin batera egokitu dira.\nHorrelako arazo arruntak saihesteko, zenbakitu egin behar da lehenik, itsasgarri txikien, apalen, tiraderen eta ateen laguntzarekin. Halaber, oso baliagarria izan daiteke altzariaren argazkiren bat osorik ateratzea, haren jatorrizko itxura jakiteko, muntaketari buruzko zalantzak argitzeko eta desmuntatzen joan ahala gauza bera egiteko, ziur ez bazaude berriro muntatzen jakingo dugula.\nKasu honetan, kamera digitala bereziki erabilgarria izango da, baina, halakorik ez badago, altzariaren zirriborroak egin ahal izango dira, kokapen berrian jartzean kalte handiagoak saihesteko.\nEz da ahaztu behar armairuko guneetako lotura-elementuak behar bezala etiketatuta eta poltsetan bereizita gorde behar direla, itxitura seguru batekin, eta guztiak ondo ixten den plastikozko ontzi batean gorde behar direla, ireki ez daitezen eta pieza guztiak gorde ahal izateko.\ndekorazio mudanza-eu muebles-eu


Meloi barietate | Online larre nekazaria | October 2019\nKategoria Meloi barietate\nTaulako meloi onenak\nMelon da melon kulturaren ordezkaria, Gherkin generoko espezie bat. Kalabaz hauek beren gustu gozo handiarengatik baloratzen dira, fruta gustuko ez duten umeek ere gustatuko litzaieke. Azukreaz gain, meloi orea A, C eta P bitaminak ere baditu, baita ascorbic-azidoa, burdinaren sodioa, potasioa eta zuntz.\nUkrainako meloi barietate onenak\nMelon da Asiako erdialdeko eta txikien jatorria duen meloi laborantza, hegoaldean batez ere hazten dena. Meloi fruta kalabaza da, bere zapore gozo zoragarriak baloratzen dituena. Ukrainako meloi barietate ugari daude. Horrez gain, xehetasun gehiago emango ditugu horietako batzuk. Badakizu? Melonak oso egarria izaten du, diabetesa, kolekistitisa, pisua eta gaixotasun kardiobaskularrak jasaten dituzten pertsonei lagungarria da.\nJende askorentzat, uda amaieran meloi batekin lotuta dago. Bere presentzia distiratsuarekin, udako dieta dagoeneko nekatuta eta atsegina eta erabilgarria bihurtzen laguntzen du. Produktu mota guztietako mota ugari izan arren, ezagunena torpedo meloi da. Artikulu honetan honako galderen erantzunak aurkituko dituzu: meloi hazten meloi hazten den hazietatik, baita kultura zoragarri honi buruzko datu interesgarriak ere.\n"Kolkhoznitsa" meloi: landarearen fruituak landatzea, zaintzea eta deskribatzea\nUrdaiazpikoa eta udazken hasieran mahai zaporetsua, zaporetsua eta oso lurrintsua da. Pasta gozoa bai gordinean bai entsaladako osagai gisa erabiltzen da, fruta edariak, opilak, etab. Bere gustu bikainaz gain, meloi batek ohiko medikuntza eta kosmetologian erabilitako substantzia erabilgarria ere badu.\nNola hazten meloi bat polikarbonatoa negutegi batean, eraketa eta mantentzea\nKlaro epelak dituzten herrialdeetan, meloi bitxiak ongi hazten dira. Erdiko karrilaren baldintza klimatikoetan bizi diren lorezainen negutegiak eta negutegiak eraiki behar dira, melons, watermelons, kalabazak biltzeko. Itxurazko konplexutasuna izan arren, batzuetan errazagoa da meloi-laboreak negutegietan haztea lur irekietan baino.\nCopyright 2019 \_ Online larre nekazaria \_ Meloi barietate


Fundación Estadio - Izaro Esteban, Clara Fernández de Trocóniz eta Silvia Lasarte\nEmakumeen saskibaloia, Araban, unerik onenetako batean bizi da, eta protagonismo berezia hartu du azken asteotan, gure hirian jokatu baita Erreginaren Kopa. Sarrerak agortu ziren, Mendizorrotzean norgehiagokak ikusteko.\nGure instalazioetan, gainera arro ikusten ditugu etorkizun oparoa nabari zaien hainbat emakume jokalari. Izaro Estebanek (16 urte), Clara Fernández de Trocónizek (18) eta Silvia Lasartek (18) Arabako selekzioan ezagutu zuten elkar. Espainiako eta Euskadiko selekzioen hautatzaileen arreta erakarri dute, eta hirurak dira Asador 10 Gibajas taldeko kideak. Araba eta San Viator elkarteak batuta sortutako talde hori lider da Euskadiko Junior Ligan. Guztiek erro sendoak dituzte Estadion, txikitatik baitira abonatuak, eta kirolzaleak dira erabat, edozein diziplinatan.\nNoiz eta nola hasi zineten saskibaloian jokatzen?\nClara Fernández de Trocóniz: Nire familian, guztiok oso kirolariak izan gara, eta txikitatik bultzatu gaituzte horretara. Nik eskia eta saskibaloia konbinatu ditut orain-berriki arte, eta erabaki nuen lehentasuna saskibaloiari ematea, baina eskia erabat utzi gabe. Talde kirolak gehiago betetzen nau, banakako kirolak baino; izan ere, zeure kabuz eta besteengandik ere ikasteko aukera ematen dizu. Haiek laguntzen dizute hobetzen.\nBeraz, eskolan jokatzen nuen, eta Espainiako selekzioarekin jokatzera ere heldu nintzen; gero, iaz Asador taldera etorri nintzen. Bestelako talde bat da, ez zaude egun osoa jende horrekin, eta helburuak erabat desberdinak dira.\nSilvia Lasarte: Nik kontserbatorioan ikasi nuen Piano eta Biolin profesionaleko laugarren mailaraino, eta Judimendi igeriketa klubean sartzekotan izan nintzen, baina saskibaloian hasi nintzen ikastolan. DBHko bigarren mailan, Sanvi ikastetxera aldatu nintzen. Aurrerapauso handia izan zen, Espainiako klub txapelketarako sailkatu ginen, eta areago sartu nintzen saskibaloian, maila profesionalagoan. Azkenean, presioak eta denbora faltak eraginda, kontserbatorioa utzi nuen. Iaz, Araba eta Sanvi elkartu ziren, Asador taldea eratzeko, eta helburuak betetzen ari gara.\nIzaro Esteban: Ni eskiatzen ibiltzen nintzen txikitatik, eta futbolean jokatu nahi izango nukeen. Deportivo Alaveseko bazkidea naiz. Saskibaloian hasi nintzen ikastolan, baina nire adiskideak baino urtebete geroago, kontserbatorioan Gitarra ikasten ari nintzelako. Talde guztietatik pasatuz joan nintzen, harik eta Arabara joatea erabaki nuen arte, maila handiagoa zelako.\nHirurak bat datoz: unibertsitateak ez ditu saskibaloitik aldenduko. Clara eta Silvia dagoeneko unibertsitatera joango dira datorren ikasturtean.\nZer ematen dizue kirol honek?\nEz dago desadostasunik erantzutean, hirurek aho batez diote: Laguntasuna, kideengandik ikasteko sentsazioa, elkarrekin gehitu egiten dugu, borrokatzen eta gogor lan egiten ikasten da, ahalegin orok duela saria...\nBaina ez dute ahazten alde ludikoena ere: saskibaloia guretzat ilusioa da, pasioa... eta deskonektatzeko modu bat. Ikasketekin hobeto antolatzen laguntzen digu, eta bestela ezagutuko ez genukeen jendea ezagutzen dugu. Adiskide onak ditugu beste hiri batzuetan.\nZer maila du orain emakume saskibaloiak gure lurraldean?\nSilvia eta Clara, biak 18 urtekoak, bat datoz kategoria horretan maila indartsuagoa dutela 16 urte dituen Izarorenean baino, eta Arabak Euskadiko txapelketan egindako jardun ona aldarrikatu dute.\nC: Euskadiko mini txapelketetan 50 puntuz ere galtzen genuen, baina hori berdinduz joan da.\nS: Herrialdeko lehiaketan maila baxua da, baina Euskadiko junior ligan lehenak gara. Partida guztiak irabazi ditugu, eta Espainiako txapelketara hurbiltzen ari gara.\nJokatzera Arabatik kanpora zoaztenean, maila diferentziarik nabari al duzue beste jokalarien aldean?\nS: Maila altuena Katalunian dute.\nC: Beste erritmo bat dute, gorputzekoa baino gehiago burukoa.\nC: Bai, indar handiagoa, eta ohituta daude erritmo konstante bati eusten.\nI: Baina Euskadin estiloa antzekoa da.\nS eta C: Espainiako txapelketetan ikusten dugu aurre egin diezaiekegula.\nEta gizonezkoen saskibaloiarekin alderatuta, zuen iritziz aukera berdintasuna dago? Zer uste duzue egin daitekeela?\nC eta S: Gure kategorian ez dago alderik. Konparaezina da ezaugarri fisikoengatik, baina aukera berak ditugu. Diferentziak geroago etortzen dira, beste maila batean, eta berdintasun hori lortzeko borrokatu behar dugu.\nEmakumezkoen saskibaloia asko hazi da. Adibide bat da Araskik lortu duena.\nI: Kopan ikusi duguna garrantzi handikoa da. Bidaiatzeko nahia duen eta prest dagoen jende asko dago.\nS: Pixkanaka, iritsiko da une bat non diferentzia fisikoa baino ez den izango.\nZer esango zeniokete kirola egiten hastera doan neskato bati, zein kirol hartu erabaki behar badu? Zuen ustez zein dira saskibaloiak eman ahalko dizkion balioak?\nC eta I: Kirol batean aritzeak lan handia eskatzen du. Beraz, egin dezala gozatzeko. Edozein aukeratzen duela ere, gustukoa duelako izan dadila.\nS: Garrantzitsua da ilusioa izatea, denbora asko eskainiko diolako, egunez egun horretan arituko delako.\nC: Niretzat, funtsezkoa da taldeko kirol bat izatea. Irabazten eta galtzen irakasten dizu; besteak errespetatzen.\nS: Hemen, laguntasuna ikasten da, heziera, eta erantzukizuna. Jende askok ez du ulertzen azterketa garaian gu entrenatzera joatea, baina konprometitu gara, eta bete egin behar da.\nEstadioko abonatuak zarete. Zer instalazio erabiltzen dituzue gehien?\nS eta I: Guk, neguan estudio gela; eta udan, igerilekua. Noizbait, bolei jokalekua.\nGasteizko toki bat: Armentia\nHondartza edo mendia: hondartza\nC: Martes con mi viejo profesor Mitch Albom idazlearena.\nS: El castillo de cristal, Jeanette Walls idazlearena.\nI: Juego de tronos, George R R Martin idazlearena.\nC: La vida es bella, Roberto Benigni zuzendariarena.\nS: Interstellar, Christopher Nolan zuzendariarena.\nI: La casa de papel, Alex Pina zuzendariarena.\nMiresten duzun kirolaria:\nS: Maya Moore


Erregea bizi zen hiri eder baten inguruan leize handi bat zegon eta leize hartan suge izugarri bat gordetzen zen, zazpi buruko sugea, izenez herensugea esaten zioten eta. Jende handia irensten zuen sugetzar horrek. Herriak herensugearekin hitzarmena egin zuen: urtean neskatxa bat izango zuela, besteei barkatzeko.\nZein neskatxa herensugeari emango zitzaion jakiteko, zotzetara egin zuten etxeko jaun guztiek eta erregearen alabari egokitu zitzaion. Erregeak orduan bere erresuma osoan jakinarazi zuen, herensugearengandik bere alaba bizirik aterako zuena, berarekin ezkondu eta erregegai egingo zuela.\nEguna iritsi zenean, erregearen alaba sahats batean estekatu zuten. Ikusnahi ugari inguruetako zuhaitzetara igo ziren. Bat bera ere ez zen ordea lurrean. Herensugea agertu baino lehenago, artzain bat, zakurra ondoan zuela, toki hartara heldu zen. Neskatxa estekatuari,\n―Zer ari zara? – galdetu zion.\nErregearen alabaren ahotik hango berri izan zuenean, zuhaitz gibelean eseri zen, zakurra ondoan zuela.\nHerensugea burrunbaz berehala agertu zen. Artzainak orduan bere zakurrari\n―Zesar, harrapa ezak - esan zion.\nEta zakurra piztia harrapatu eta zatikatu zuen. Neskatxa berehala askatu zuen artzainak. Inguruetako zuhaitzetan ziren errege-mirabeak jaitsi eta euren nagusi gaztea zazpi gonaz jantzi zuten eta gizon gazte batek herensugearen zazpi buruak ebaki eta zorro handi batean etxera eraman zituen. Zorroan sartu orduko, artzainak buru bakoitzari bere mingaina kendu zion eta andere erregearen alabak zituen gona zatitxo bana ere bai.\nJan-edan handi bat eman zuen erregeak, eztei-aurreko bazkaria. Mahai buruan bera, erregea bere alaba eta alabaren senargaia zeudean eserita. Zazpi buruak zorroan eraman zituenak zen senargai hau. Inork, erregearen ingurukoa ez zuen artzaina bazkalkide izateko deitu. Azken aldera eta isilik, zakurra lagun zuela, agertu zen hura ere. Hiru aldiz igorri zuen bere Zesar plater baten bila.\nErregearen alaba bera ikusiz, izutu zen, zakurra ezagutu bai zuen. Erregeak zakur hura esteka zezatela agindu zien bere mutilei. Zakurra bere nagusiarengana joana zen ordurako, artzainarengana. Hau orduan jaiki eta erregearen aurrean agertuz hitz hauek esan zituen.\n―Nire zakur honek akabatu du herensugea. Ni naiz beraz, erregeak agindu bezala, bere alabarekin ezkondu behar dudana.\nZalaparta izugarria sortu zen. Mahaian zegoen senargaiak herensugearen zazpi buruak erretilu handi batean erakutsi zituen,\n―Nik hil dut – esanez.\n―Buru horiek zerbait behar dute – gaineratu zion artzainak. Hona hemen horien zazpi mihiak, neskatxaren zazpi gonen zatietan gordeak izan ditudanak.\nBera izan zen neskatxa haren senar eta erregearen suhia eta ondorengoa.\nDantxarinea (Ainoa)-ko seme Etxarteri entzuna.


Olgetan ikasi - Bizkaieraren ataria\nUdako sasoia egokia da umeek eta helduek gauza ezbardinak egiteko, eta astialdia aprobetxetako beste gauza batzuk eta beste era batera ikasteko. Gaur egun hainbat herrik eta erakundek eratzen dabez udalekuak umeentzat, entreteniduteko ezeze modu ludikoan hainbat gauza ikasteko be.\nHorretara dator gure inguruan hainbat museok egiten daben eskaintza. Museo handietan zertan esanik ez, baina museo txikiago eta hurrekoago batzutan be eskaintza zabala dago.\nBizkaian Bizkaikoa deritxon erakundean batuta dagoz herrietako museoetako asko, eta han bilatu daiteke non zer dagoan. Guk batzuk aitatuko doguz, argi itxita horregaz ez dala aukerea agortzen.\nDiman, Antzastin, baserriko bizimoduko hainbat osagarri ikusiko eta ikasiko dabez umeek. Bermeoko Arrantzaleen Museoan tailerrak egingo dabez. Bakioko Txakolinguneak udako oporretarako programea egiten dau. Balmasedako La Encartadak uztailean «Encartuda» udaleku tematikoak antolatzen ditu. Gernikako Euskal Herria Museoak be udako jarduerak ditu umeentzat.\nBilatu bakotxari ondoen jatorkona eta animau halakoetan parte hartzen eta ondo pasetan.\nUnai Elorriagak Kritikaren saria hartu dau Iturria lanagaitik\nUnai Elorriagak irabazi dau Espainiako Literatura Kritikarien Alkarteak emoten dituan kritikaren sarietatik euskerazko ...


Debanatura : DEBANATURA\nINGURUMEN HEZIKETA, ONDARE KULTURALAREN EZAGUTZA ETA TURISMO JASANGARRIA GARATZEN DUEN ELKARTEA DA.\nDebanaturak interpretazioan eta bizipenetan oinarritutako Turismo Jasangarria eta Ingurumen Hezkuntzako programa orokor bat eskaintzeko lan egiten du, eta hau, natur ingurune paregabean gauzatzen da, hain zuzen Deban, Euskal Kostaldeko epizentroa, Deba arroan eta Geoparkean.\nDeba kostaldeko udalerrian bertan kokatzen den Ingurumen Heziketarako Zentrotik, hain zuzen Debako Natur Gelatik, hasita Flysch-a eta Deba itsasadarreko paduretatik abiatuta Lasturko Naparranekua Aterpetxeko azpiegituraz baliatuz, Geoparkeko Landa eremuaren eta Karst-aren ingururaino garatzen ditugu ekintzak. Deba arro guztira begiak zabalik ditugu ere.\nKurtso eskolarrean zehar gure ekintzak Lehen Hezkuntzako, Bigarren Hezkuntzako eta Batxilergoko taldeei zuzenduta egoten dira, edozeinentzako Ekoturismo irteerekin, bisita kulturalak eta esperientziekin jarraitzeaz gain.\nGure helburua Deba eta bere inguruko natur eta kultur ondare paregabea ezagutaraztea da, aire libreaz gozatzen dugun bitartean.\nHelduentzako tailerrak eta bisita hezigarriak\nJarduera hauen helburua, gure eskualdeko ondare izugarria hobeto ezagutzeko esperientzia hartzaile ugariagora iristea da. Ume eta nerabeetatik aparte, helduek eta nagusienek ere ikas bailezakete gure programa eta jardueretatik, inguruaren balioak barneratuz eta bakoitzaren eguneroko bizitzan ezarriz: norberaren lanean, familian, etab.\nEskaintzen ditugun jarduerak 20 eta 50 arteko pertsonez osaturiko taldeentzat daude pentsatuta eta DebaNaturaren Natur Gelatik aurrera eramandako ingurumen ekintzak ezagutu nahi dituzten tailer eskolei, heziketa zikloei, helduentzako eskolei, elkarteei eta orokorrean taldeei dago zuzendua.\n1. DEBAKO NATUR GELAN KURTSO ETA TAILERRAK:\nBaratza terapeutikoa, Debako Flysch-a, Gure kostaldeko sekretuak, ornitología tailerra, kontsumo arduratsua eta elikadura, sendabelarren tailerra, arkeologiaren tailer esperimentala, uraren tailerra, Debako padurak, etab.\n2. LASTURKO ATERPETXEAN EGONALDIAK\nGipuzkoako kultura, natura eta baserri bizitza ezagutzeko txoko paregabe honetan, naturarekin kontaktu zuzenean gauzatzeko jarduera hezitzaile eta ludikoz osatutako programazio interesgarriaz gozatzeko aukera ematen dugu:\nUraren tailerra: Uraren Zikloa eta Lasturko Karsta\nBasoa ekosistema gisa eta biodibertsitatea\nElikagaien eraldaketa tailerra: taloa, mermeladak, gazta,…\nLasturko Bailarako lurrazpiko mundua\nTalderen batek horrela eskatu ezkero, programa espezikoak ere gauza daitezke, baita Lasturko Bailarako inguruetako ibilbide gidatu zoragarriak ere.\n3. EKOTURISMOA: Natura, Kultura eta Esperientziak\nHerritarrak ingurumenaren errealitatera hurbiltzea du helburu, eskualdeko natur, kultur, arte eta historia ondarea ezagutuz eta balioa emanez. Hori dela eta, ibilbide eta esperientzia gidatu programak diseinatu ditugu gure ingurua, ondarea eta leku bereziak bertatik bertara ezagutzeko. Ibilbide hauek hiru talde handitan bana litezke:\n1. “Fllysch-a ilunabarrean, oinez edota itsasontziz”,\n2. Itsasontzizko irtenaldiak Debatik.\n3. Deba itsasadarreko hezeguneetako bisita\n4. Lasturko bailara eta errotak\n5. Arno, ikazkinen eta bidelapurren antzinako ibilbideetatik\n6. Kilimoi bailara, baso magikoak\n7. Praileaitz: paleolitoko ibilbidea\n8. “Jentilen” bidetik,\n9. Sasiola-Astigarribiako inguru kulturala,\n10. Deba, kondaira bat eta zortzi txoko magikoak\n11. Dolmenen ibilbidea\n12. ARTZAI-KULTURAREN BIDAIA\nESKOLA BERDE IBILTARIA\nEkintzak zuen egoitzan bertan aurrera eramaten dira. Partehartzaileen eta orokorrean herritarren errealitatera hurbiltzeko pentsatua dago eta Ingurumen Hezkuntzaren inguruan egoitzetan landu litezkeen jarduerak osatuko lituzke.\nTailer espezifikoak sortu ditugu hurrengo gaien inguruan:\n· Kontsumo arduratsua\n· Elikadura osasuntsu eta ekologikoa\n· Ingurumen osasuna eta etxeko ekologiaren tailerra\n· Baratza terapeutikoa


Hondartza irisgarriak | Consumer\nIngurumen Sailak zortzi milioi euro inbertitzeko konpromisoa hartu du, urritasuna duten pertsonei itsasoa hurbiltzeko\nLehen begiratuan ez dirudien arren, batzuetan hondartzak, baita garbiak eta frankoak ere, ez dira iristen jende askorentzat. Ez bakarrik minusbaliatuentzat, hasieran pentsatu bezala, baita mugikortasun murriztua duten beste kolektibo batzuentzat ere, hala nola hirugarren adinekoentzat edo haur oso txikiak dituzten familientzat.\nHori dela eta, Ingurumen Ministerioak 8.167.760 euro (1.359 milioi pezeta) inbertituko ditu aurten Espainiako kostuak hobetzeko, Kosta Zuzendaritza Nagusiak Legebiltzarrean emandako erantzun baten arabera. Erakunde honek abian jarriko dituen hurrengo proiektuetako batzuk hauek dira: eskaera handiko hiriko eta erdihirialdeko hondartzetan, ezinduen eskura ez daudenak, eta okupazio-indize txikiagoa baina ezaugarri berak dituztenak.\nOztopo arkitektoniko eta fisikoak kentzea ez da Plan honetan jasotzen den helburu bakarra, baizik eta jarduketa integrala, gaur egun behar diren konponbideak bildu eta etorkizunekoak aurreikusiko dituena. Kontua ez da minusbaliatuentzako zirkuitu bereziak ezartzea soilik, hondartzetako ingurumena hobetzea baizik, ingurune erosoago eta seguruago baten bidez.\nEraikinetan ageri diren elementuak, behar diren aldaketekin, hondartzen eremu irekian sartuko dira. Itsas pasealekuetatik sartzeko arrapalak, galtzadaren eta pasealekuetako espaloiaren arteko pasabideak, elementu aurrefabrikatuen pasabideak, itsasertzerako sarbideak errazteko, eta instalazio egokituak, hala nola dutxak, konketa, aldagelak, etab.\nPlanaren lehen iragarpenaren ondoren, Ministerioak azterketa bat egin du edukiak eta egin beharreko jarduerak zehazteko. Eta, hobekuntzek onura gehien ateratzen dieten kolektiboen beharrak ezagutzen ez badira, jarduketa egokirik ezin egin daitekeenez, partaidetza berezia emanen zaie elbarrien elkarte eta taldeei eta mugikortasun murriztua duten pertsonei.\nEsku-hartzeak behar bezala egingo direla ziurtatzeko, Hondartzetarako Irisgarritasun Planak bere oinarriak zehazten ditu lau jarraibidetan: mugikortasun-arazoak dituzten pertsonei hondartzetarako sarbidea erraztea, jarduketen jarraitutasuna, baliabideen eraginkortasun maximoa beste administrazio batzuen parte-hartzearen bidez eta irisgarritasun-irtenbide integralak.\nAipatutako helburuez gain, horrela zuzendutako jarduerek ibilbide irisgarriak egin nahi dituzte, zirkulazio nagusietatik bereizi gabe, eta irisgarritasuna ahalbidetzen duten elementuen diseinuan ahalik eta normalizaziorik handiena lortzen saiatu.\nNeurri horiek, ingurumenean ahalik eta eragin txikiena izateko eta erabilera-eskaria egiteko irizpideetan oinarrituta hautatu eta sortu diren landa-hondartzetako jarduerekin batera, aipatutako ministerioak egindako Espainiako Hondartzetako Irisgarritasun Planean sartzen dira.\nOraingoz, eta proiektuaren xehetasunak ezagutu gabe, arlo horretan parte hartzen duten taldeak pozik agertu dira Ministerioak proiektua abian jartzeko hartutako konpromisoarekin.\nmedio ambiente-eu minusbaliatuak playas-eu


Pamiela mikro-ipuin lehiaketaren sari banaketa\n2017-05-11 by Administrador Utzi iruzkin bat\nLarraintzarreko gizarte zentruan asteazkenean egin zen sari banaketaren irudiak ditugu hemen. Gure ikasle batek saria jaso zuen, beraz, ikastetxean zorioneko gaude! … [Irakurtzen jarraitu...] Honako honen gainekoa: Pamiela mikro-ipuin lehiaketaren sari banaketa\n2017-04-10 by Administrador Utzi iruzkin bat\nApirilaren 7an gure ikastetxean korrika txikia ospatu genuen. Irudiek ederki erakusten duten bezala, eguraldi eta giro ezin hobeak izan genituen. … [Irakurtzen jarraitu...] Honako honen gainekoa: KORRIKA TXIKIA\n2017-04-05 by Administrador Utzi iruzkin bat\nLarraintzarko Ikastetxean ostiral honetan Korrika txikia ospatuko dugu. Arratsaldeko 15:00etan ikastetxetik atera eta argazkian ikusi daitekeen ibilbidea egingo dugu. Korrika txikiaren amaieran sorpresak egoten dira beti, ziur egun ederra pasako dugula. Beste alde batetik, Korrika Txoko dotorean ipinita dagoen mapan Korrika handiaren ibilbidea egunero jarraitzen ari gara … [Irakurtzen jarraitu...] Honako honen gainekoa: KORRIKA TXIKIA\n2014-12-24 by Administrador Utzi iruzkin bat\nIkusi bideoa: … [Irakurtzen jarraitu...] Honako honen gainekoa: Eguberriko jaialdiaren laburpena


Maisuaren armairua: Matematikak, zertarako balio du?\nMatematikak, zertarako balio du?\nAskotan galdera hau egiten didazue eta nahiz eta osa zaila izan era errazaz Matematikaren erabilgarritasuna erakustea (beste gauzen artean matematika gehiago jakin behar dela ulertzeko) beti gauza bera erantzuten dut: "ia gauza guztietarako".\nHemen duzue erabilera bat, bere ulermen sakona harrapatzeko erraza ez izan arren.\nBehinbetiko soluzioak - Soluciones definitivas\nSoluzioak - Soluciones\nGuraso bilera - Reunión de familias


Euskadiko Orkestra Sinfonikoak hiru produkzio berri aurkeztu ditu Gasteizen 19/20ko Musika Gela zikloaren baitan | Euskadiko Orkestra. Basque National Orchestra\nEzker-eskuin: Estíbaliz Canto, Gasteizko Udalaren Kultura eta Gizarte Etxeen zinegotzia; Mikel Cañada, Musika Gelaren koordinatzailea; Oriol Roch, Euskadiko Orkestra Sinfonikoaren zuzendari nagusia; eta Robert Treviño, Euskadiko Orkestra Sinfonikoaren zuzendari titularra.\n‹13 Urtarrila, 2020'Finale’-a berreskuratu zaion sinfonia bat Euskadiko Orkestraren urte musikala estreinatzeko\n›16 Urtarrila, 2020Perkusioak eszenatokia beteko du 2020 urteko lehen Miramongo Matinéean\nEuskadiko Orkestra Sinfonikoaren Musika Gelak Gasteizen aurkezten ditu bere Musika Familian kontzertuak, haurrek familiekin gozatzeko kultur aisialdiko eskaintza bat. Euskadiko Orkestra Sinfonikoak haur eta gazteei eskaintzen dizkien jardueren artean, ibilbide luze eta finkatuena duen atala da Musika Familian kontzertuena, eta 22 urte daramatza Orkestraren egitarauan.\nAurten Gasteizen hiru produkzio propio estreinatuko dira zikloaren baitan, eta askotariko adin-taldeei zuzendutakoak dira, 2 urtetik hasi eta 16 urteraino: Maitasun epikoak, Orkestra osoarekin, bidaia bat Europako iparraldera musikaren bidez penintsula eskandinaviarraren paisaia naturalak eta kultura ezagutzeko (otsailaren 28an, ostirala, 19:00etan, Principal Antzokian, 10 eta 16 urte bitarteko gazteentzat); Mozart, Nannerl eta lagunak, Wolfgang Amadeus Mozart konpositore ezaguna eta bere arreba Maria Anna ‘Nannerl’ protagonista izango dituen obra (martxoaren 1ean, igandea, 17:00etan eta 18:30ean, García Lorca Antzokian, 2 eta 5 urte bitarteko haurrentzat); eta Ekomusik, musika-tresnak artisau eran eraikitzea eta musikaren esentzia naturan bilatzea proposatuko duena (maiatzaren 17an, 18:00etan, Principal Antzokian, 6 eta 10 urte bitarteko haurrentzat). Ikuskizun hauek guztiak Gasteizko Udalaren Antzoki-Sarearekin koprodukzioan prestatu dira.\nIkuskizun guztietarako sarrerak 6 eurotan daude salgai urtarrilaren 30etik aurrera euskadikoorkestra.eus eta principalantzokia.org webguneen bidez, baita 945161045 telefono-zenbakian eta Principal Antzokiko leihatilan ere. Mozart, Nannerl eta lagunaken kasuan, gainera, García Lorca Antzokiko leihatilan ere eskuratu ahal izango dira tiketak, bertan izango baita emanaldia.\nIkuskizunetako bik, Maitasun epikoak eta Ekomusikek, aurretik, Sentsibilizazio-tailer bat izango dute (17:45ean eta 16:45ean, hurrenez hurren). Tailer hori doakoa izango da kontzerturako sarrera dutenentzat, baina aldez aurretik izena eman beharko da (30 lagunentzako lekua izango du). Horretarako, 945161045 telefonora deitu beharko da.\nGaur aurkezten diren hiru kontzertuak Principal antzokiko Musika Familian abonuaren barruan sartzen dira. Abonamendu honek guztira bost kontzertutarako sarbidea ematen du (beste sustatzaile batzuen kontzertuak ere barne hartzen ditu)16 euroko prezioan. Abonamenduak urtarrilaren 23tik 26ra eros ahal izango dira Principal Antzokian bertan.\nParte-hartze gasteiztarra Eskola Kontzertuetan\nAurtengoan ere, Gasteizko Olabide Ikastolako 120 ikasle Orkestrak antolatutako Eskola Kontzertuetako batean izango dira. Aurten hamaika urte bete dira Eskola Kontzertuak hasi zirenetik, eta ordutik Musika Gelaren ildo nagusietako bat bezala finkatu da. Guztira, aurreko hamar edizioetan, 44.000 ikasle baino gehiagok gozatu ahal izan dute kontzertu hauez, eta parte-hartzaileen zifra urtez urte areagotu egin da.\nOlabide izango da Denboraldi honetan Eskola Kontzertuez gozatu ahal izango duten 100 ikastetxeetako bat. Zehazki, ikastetxe gasteiztarreko Derrigorrezko Bigarren Hezkuntzako lehen mailako ikasleek Maitasun epikoak kontzertua ikus ahal izango dute. Guztira, Haur Hezkuntzako, Lehen Hezkuntzako eta Derrigorrezko Bigarren Hezkuntzako 9.000 ikasle baino gehiagok hartuko dute parte Denboraldi honetan Eskola Kontzertuetan.\nAskoz gehiago Musika Gelan\n50 jarduerak osatuko dute Euskadiko Orkestra Sinfonikoaren Musika Gelaren 19/20 Denboraldiko egitaraua, Mikel Cañadak koordinatutakoa. Orkestraren programazioan aspaldidanik erabat sustraituta dagoen hezkuntza-ziklo hau herritarrei, oro har, eta gazteei, bereziki, musika gerturatzeko helburuarekin jaio zen. Bere baitan eskaintzen diren kontzertuek izaera didaktikoa, pedagogikoa eta gertukoa daukate.\nMusika Familian kontzertuez eta Eskola Kontzertuez gain, zikloak aurten hainbat entsegu ireki hartuko ditu barne, eta baita pertsonen inklusioa sustatzeko jarduera ugari ere, FEVAS-Plena Inclusión Euskadirekin lankidetzan programatutakoak.\nInformazio gehiago ikuskizunei buruz\nOtsailak 28, 19:00, Principal Antzokia\n10 < 16 urte\nLucia Marín, zuzendaria\nPilar Andrés Contreras eta Denis Martínez Roque, dantzariak\nMikel Ibáñez, narrazioa\nLucía Marín orkestra-zuzendariaren, Euskadiko Orkestra Sinfoniko osoaren, dantzaren eta narratzaile baten eskutik Europako iparraldera bidaiatuko dugu bertako konpositore garrantzitsuenetako biren —Grieg eta Sibeliusen— musikaren bidez penintsula eskandinaviarraren paisaia naturalak eta kultura deskubritzeko. Kolore ezberdinez betetako kontzertua izango da, baita mota guztietako paisaiak eta sentipen biziak ezin hobeki irudikatuko dituzten musika handiez betetakoa ere.\nMartxoak 1, 17:00 / 18:30, García Lorca Antzokia\n2 < 5 urte\nAna Eguiazabal, aurkezlea\nSara Zufiaurre, klarinetea\nKlarineterako kontzertua [II. Adagio]\n12 bariazio ‘Ah, vous dirai-je Maman’ liedaren gainean [Thema / 1,3,7,10 bariazioak / Thema]\nKlarineterako kontzertua [III. Rondo: Allegro]\nMaiatzak 17, 18:00, Principal Antzokia\nEuskadiko Orkestra Sinfonikoaren hari-taldea eta klabezina\nEnrike Solinis, gitarra eta zuzendaria\nPatrizia Eneritz, aurkezlea\nErrepertorioak Philidor, Lully, Rameau, Vivaldi, Bach eta Gaspar Sanzen obrak hartuko ditu barne.\nPrentsaurrekoaren argazkia (.jpg)\tMusika Gelaren 19/20 Denboraldiko programazio osoa (.pdf)\tMaitasun epikoak: kontzertuaren fitxa eta sarreren salmenta\tMozart, Nannerl eta lagunak: kontzertuaren fitxa eta sarreren salmenta\tEkomusik: kontzertuaren fitxa eta sarreren salmenta\t'Mozart, Nannerl eta Lagunak' ikuskizunaren argazkiak\nklasesInithtml not-front not-logged-in no-sidebars page-node page-node- page-node-51915 node-type-noticia i18n-eu lang-eu section-berriakklasesFin


Argizari - Wikipedia, entziklopedia askea.\nArgizari edo ezkoak, kimikoki, gantz azido baten eta kate luzeko (26-34 karbono atomo) alkohol baten esterrak dira. Ezaugarri hauek izaten dituzte:\nPlastikotasuna. Malguak dira giro-tenperaturan.\n45 °C-tik gorako urtze-tenperatura. Horrela bereizten dira koipeetatik.\nUrtzen direnean biskositate txikia izaten dute.\nHidrofobia. Ezin dira uretan disolbatu.\nGai babesgarriak dira, bai animalientzat bai landareentzat. Nork ez du sagar bat mahukan igurtzi distira ateratzeko! Fruitua estaltzen duen argizariak eragiten du itxuraldatze ikusgarri hori. Berdin gertatzen da landareen hostoekin. Hori egiaztatzeko etxe barruko landare askotako hosto handiak zapi batez igurtzi besterik ez da egin behar. Intsektuek, koleopteroek bereziki (kakalardoak), kolore ikusgarriak izan ohi dituzte, haien exoeskeletoa estaltzen duen argizari geruza mehean argia islatzean eragindakoak batzuetan. Animalia askoren larruazala eta ilea ere estaltzen du argizariak. Horregatik, ahateak eta beltxargak lumaje guztiz lehorra dutela ateratzen dira uretatik.\nOrriaren azken aldaketa: 27 martxoa 2022, 19:06.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Lanbide Heziketa" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Sistema automatizatuak (Modulua)" topic_facet:"Lan giroko harremanak (Zeharkako Ikasgaia)" topic_facet:"Industria-robotika (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Linea Automatizatuen Eroapena eta Mantentze Lanak (Modulua)" genre_facet:"Curriculumeko baliabideak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Lanbide Heziketa Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Sistema automatizatuak (Modulua) Proposatutako gaia: Lan giroko harremanak (Zeharkako Ikasgaia) Proposatutako gaia: Industria-robotika (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Linea Automatizatuen Eroapena eta Mantentze Lanak (Modulua) Generoa / Forma: Curriculumeko baliabideak\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila Industria-robotika (Modulua) 1 Instalazioa eta mantenimendua (Lanbide Arloa) Lan giroko harremanak (Zeharkako Ikasgaia) Lanbide Heziketa Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) Sistema automatizatuak (Modulua) Guztiak ikusi ... gutxiago ...


Sestaoko Udala - San Pedro Plaza estaltzeko obren lizitazioa urrian egingo da\nSan Pedro Plaza estaltzeko obren lizitazioa urrian egingo da\nSestaoko Udalak urrian lizitatuko du San Pedro Plaza estaltzeko obrak egiteko kontratua, helburua urtea amaitu aurretik adjudikatzea izanik.\nIraileko ohiko Udalbatza Osoan, pasa den astean egin dena, gobernu taldeak azalpenak eman zituen egin den azken kreditu aldaketaren gainean, aldaketa honen helburua proiektu honi baliabide ekonomiko gehiago ematea da, eta hasiera batean 875.000 eurokoa izango da.\nTapa2 izeneko proposamenak, Udalak San Pedro Plaza estaltzeko 2016 urteko udaberrian antolatutako herritarren partaidetza prozesuan irabazle izan zenak, altzairu eta kristalezko egitura bat egitea hartzen zuen, era horretan plazaren erdigunea eguralditik babesteko.\nAltzairua eta kristala eraikuntzan erabili eta prezio aldakorra duten bi material dira eta azken hilabeteotan biak garestitu dira. Hori dela eta Udala behartuta egon da proiektuaren amaierako prezioa gorantz berrikustera, horrekin ideia lehiaketako proposamen irabazlea kontserbatu eta baztertu egiten dira material merkeagoak eta luzera begira mantenu handiagoa eskatuko luketenak.\nHorrela bada, proiektuaren aurrekontua onartuta, Obrak atalak kontratuaren lizitazioa egingo du eta urtea amaitu aurretik adjudikazioa egingo da. Udalak uste du plaza estaliko duen altzairu eta kristalezko egitura 2018ko udaberrirako amaituta egongo dela.


Euskal Errepublika Elkar zaintzarako • ZUZEU\nEuskal Errepublika Elkar zaintzarako\nEuskal Errepublika Elkar zaintzarako –\nGure espezieak hainbat berezitasun du. Sarritan hizkuntza eta kultura aipatu dira eta ulergarria da, hizkuntzek eta kulturek gizaki egiten baikaituzte. Geertz antropologoak zioen moduan kulturarik gabeko gizakirik ez da posible. Halere, sarritan, gure beste ezaugarri garrantzitsu bat ahaztu egiten zaigu, zaintzaren beharra, alegia. Gure aurrekoek zutitu zirenetik, erditzea zaildu zen, umeak gainontzeko ugaztunen kumeak baino lehenago jaiotzen dira. Horren ondorioz, hasierako hilabeteetan erabateko menpekotasuna dugu, eta urte luzez, helduen laguntza ezinbestekoa dugu aurrera ateratzeko. Izaera berezi honek aldaketa handiak sortu ditu gure espeziearengan. Besteak beste maitasunaren sentimenduaren sakontasuna horretan du sorburu.\nHistoriak aurrera egin ahala, planeta osoa okupatu dugu eta konplikatu dira elkarbizitza zein bizi-iraupena. Trikimailu tekniko, sozialak, kulturalak, politikoak, juridikoak asmatu behar izan ditugu gure bizimoduari aurre egiteko. Azkeneko hamarkadetan, gainera, “Rubicon” moduko bi mugarri beldurgarriak zeharkatu ditugu: lehenengoa, Mundu-Gerra atomikoaren mehatxua; bigarrena, krisi klimatikoa. Gure espeziaren bizi-iraupena arriskuan da, eta arriskua gu geu gara. Lehengo aldiz horren jabe gara eta horretaz jabetu gara. Aro Planetarioan eta Antropozenoan erabat murgildurik gaude hauetan, orain arte erabili eta sortu ditugun ereduak motz geratu dira eta tresna berrien premia dugu.\nGarraioen iraultza gertatutakoan, gizakia planetaren txoko guztietara iristean, lurraren herri guztiak harremanetan jarri ziren. Zoritxarrez, kasu gehienetan topaketa hori traumatikoa izan zen, izan ere, europarrok izan ginen horren protagonista nagusiak. Eurozentrismoaren gaitzak jota gure eredua zabaldu genuen bazter guztietara aurretik zeuden jendarte-antolaketa guztiak mespretxatzen eta ordezkatzen. Europak gerrarekin batera, kapitalismoa eraman zuen, baina baita Estatu eredua ere.\nEstatu-Nazioak bere gain hartu nahi zituen ardura guztiak. Logikoa denez, elizak bereganatuta zituen eskumen asko bereak egin zituen Estatu laikoak. Izan ere, Elizak aurrea hartuta zion Estatuari zenbait arlotan. Besteak beste, jaiotzen kontrolean, ezkontzetan, ospakizunetan eta zaintzan. Eliza jendarte zibilaren sareetan murgildu zen herritarren bizimodua kontrolatzeko, herri indigenen eta nekazarien sare sozialak menpe nahi zituen-eta. Estatuak eliza ordezkatu zuen. Alde batetik eremu horiek guztiak “demokratizatu” nahian, baina, era berean, elizak egin zuen modu beretik, jendarte-sare autonomoak eta herri eta kultur gutxitu zein indigenen mundua birrinduz.\nKultura indigena eta nekazari orotan, familiek hiru funtsa bereizten dituzte: 1-bizi-iraupenerako oinarrizkoa; 2-larrialdietakoa; eta 3-ospakizunetarakoa. Familiek (zentzu zabalean ulertuta) eutsi nahi izaten diote hiru funtsen gaineko kontrolari; Agintariak, berriz, saiatzen dira hiru funtsa horietan eskua sartzen. Arestian esan bezala, gure testu-inguru geopolitikoan Eliza Katolikoa izan zen eskua sartzen trebea: lurrak pribatizatzen maizterrak izateko; diezmoa eskatzen larrialdi egoeretan boterea eskuratzeko eta ospakizun gehienak elizaren baimenaz egin zezaten ahaleginduz. Estatuek ere antzeko jokabidea izan zuten, lur komunalak pribatizatzen; derrigorrezko zergak ezartzen eta jai laikoak arautzen (14 juillet, esaterako).\nHaatik, azkeneko urteetan beste aldaketa handi bat suertatu da. Jakina denez, Estatu-Nazioek gure inguruan transnazional eta “Merkatuaren” morroi gisa jokatzen dute. Horren ondorioz, orain, “Merkatua” da hiru funtsetan eskua sartu nahi duena. Funtsa pribatuan lan-merkatua erabat menperatzen, etxebizitza eskubidea urratzen, gu geu salgai dagoen produktua bilakatzen; Larrialdietarako funtsean, bizitza osorako mailegu hipotekarioak zabaltzen eta jubilazio-planak pribatizatzen; eta ospakizunetarako funtsean, gure diru apurrak merkatalgune erraldoietan eta interneteko etengabeko erosketetan xahutu ditzagun aisialdia ere negozioa bilakatzen.\nZer duzu buruan “Euskal Errepublika Elkar zaintzarako”-ri buruz\nSaioa 2019-09-20 12:54\nZentzu humanoz betetako idei bikain asko bilduak testuan. Baina ni euskal jendartea oso ” ergeldua” somatzen dut. Donostian gure esku dagoren galdeketak % 13ko erantzuna izan zuen,adibidez. Beldurgarria da gaur egun dagoen”ergelkeri” maila.


May 2015 - Berbaizu Euskara ElkarteaBerbaizu Euskara Elkartea\nBerto-artean mikroipuin lehiaketaren sariak banatu ditugu\nPosted on 2015/05/28 by berbaizu\nJoan den ostiralean Deustualdeko Euskararen Unibertsoak Mikroipuin Lehiaketari dagozkion sariak eman zituen Ibarrekolandako kontserbatorioan. Iñigo Iturriozen gidaritzapean, eszenatokira igo zituzten taldeek bertso-istorioak osatu zituzten, batzuk asmatuak Guay eta frikien arteko bertso-lehia bezala edo bestetzuk bertsoetara ekarriak Hiru txerritxoak bezala. Sariak bertso-artean eman genituen eta irabazleek idatzi zitutzten ipuinok jendaurrean irakurtzeko aukera izan zuten. Saioaren bukaeran, Elorri Bertso Eskolako lagunek musika kontzertua eskaini ziguten eta saioak eman zuen ordubete eta piku ederto batean pasa zitzaigun.\nGuzti honekin Deustualdeko Euskararen Unibertsoak 2014-2015. kurtsoan zehar egin dituen jarduerei amaiera jartzen diegu, beraz, opor onak elkarri opa egitea baino ez zaigu geratzen. Hurrengo urtera arte!\nSaioaren bideo gehiago ikusteko sakatu hemen:\nErromeria taldea oporretan doa\nErromeria taldeko kideok azken klasea izan genuen joan den astean eta hori ospatzeko Bordatxon egin genuen afaria. 2014-15 ikasturtea ondo joan da eta hurrengo ikasturteari begira, norbait gogoz aurkitzen bada dantza ikasteko zein praktikatzeko, hemen lekua duela.\nIkasturtea Urritik Maiatza arte egiten da eta ordutegia: ostiralero , arratsaldeko 7,30etatk 9etara Bidarte kultur etxean.\nGaur 19:30ean “Japon-pon-pon” Mullerenean\nPosted on 2015/05/27 by berbaizu\nGaur 19:30ean munduari bira ematen jarraituko dugu Jon Intxaurragak emango duen “Japon-pon-pon” hitzaldiarekin. Tokyo, Hiroshima, Kyoto eta Japoneko bitxikeriak ekarriko dizkigu gazte bilbotarrak. Denok gonbidatuta zaudete!\nArgazki batzuk ikusteko sakatu hemen\nPosted in Bazkideak, Berbaizurenak, Mullerenea, Mundua\t| Leave a reply\nAmetsa Andeetan hasten da\nAreto bete-bete egon zen ostiralean. Hizlari bat: Janire Soldevila. Bidai-lagun bat: Itziar. Bidaia bat: Lau muga andino. Proiektu bat: Amets guztiek hasiera bat daukate eta hau horrela hasten da. 4 hilabete eman zituzten Deustuko gazte biek hego-Amerikako zonaldea ezagutzen eta Janirek bere bizipenak ekarri zizkigun Mullereneara. Patagonian hasi eta Liman bukatu, Txileko Valparaiso, Maputxeen lurrak, Argentinako pampa, Bolibiako errepide aldrebesak eta Macchu Picchu zeharkatu eta gero. Oso paraje ezberdinak eta oso jendarte ezberdinak ezagutu dituzte biek, izan ere, “coach surfing”-ez egin baitute bidaia osoa eta horrek Andeak barrutik ezagutzeko parada eman die. Badira istorio bik arreta bereziki deitu didatenak: txamana ezagutu zutenekoa eta deabruak uxatzen zituen meza ikusi zutenekoa. Amets guztiek hasiera bat daukate eta Janirena Patagonian hasten da. Ikusteke dago orandik noraino eramango duen.\nHitzaldiko argazkiak ikusteko sakatu hemen\nJanirek egin zuen bidaiaren argazki batzuk ikusteko sakatu hemen\nMaiatzak 27 20:00etan Bidarten: “Zerua gainbehera dator” liburua berbagai\nPosted on 2015/05/26 by berbaizu\nXabier Olarra itzultzailea etorriko zaigu bisitan Irakurleen Txokora Lorenza Mazzetiren “Zerua gainbehera dator” liburuaz hitz egiteko. Olarra eta Fernando Reyk Mazzetiren haurtzaroa, II munduko gerra bizi zuena, kontatzen duen liburua itzuli dute. Ume bat zela, Mazzeti umezurtz geratu zen eta bere osaba-izeko (Robert Einstein, Alberten lehengusua zena) eta lehengusinekin bizitzera joan zen Italiako herri txiki batera Mussoliniren diktaduraren garaian eta bigarren munduko gerra bertan harrapatzen du.\nHona liburuari egin zaizkion kritika batzuk eta itzultzaileek egileari egin zioten elkarrizketa:\n“Bizitza eten egin daiteke batek gehiegi gogoratzen badu horrorea” (Xabier Olarra eta Fernando Rey, Argia, 2014-05-04)\n“Gerra, haurren begietatik” (Alex Gurrutxaga, Berria 2012-11-25)\n“Guda haurren prismatik” (Garbiñe Ubeda, Argia 2014-03-08)\n“Zerua gainbehera dator” (Irati Marañón, aiaraldea.eus 2013-04-10)\nPosted in Bazkideak, Berbaizurenak, Mullerenea, Mundua, Txantxiku, Uncategorized\t| Leave a reply\nVI. Errekaurti Saria Karola Tabernarentzat\nOhitura da Berbaizu Euskara Elkarteak Errekaurti Saria ematea. Sinetsirik komertzio arloan euskararen erabilerak bultzada berezia behar duela, eta jakinik Deustualdean euskarak komertzio arloan muga eta harresi erraldoiak ezagutzen dituela normaltasun minimoz bezero-saltzaile harremanak busti ditzan, euskaraz arreta eta zerbitzua ematen duten komertzioak ezagutzera eman eta euskaldunok bereziki harrera abegikorrez artatzen gaituztenak saritzeko beharra ikusi genuen.\nUrteak dira eginkizun honetan hasi ginenetik, eta aurten, seigarren edizioarekin, Arangoitiko Karola Tabernari ematea erabaki du elkarteak. Zailtasunekin bada ere, Arangoitin euskarak baditu bere espazioak, eta Karola Taberna 2013an ireki zenetik zerrenda horretara gehitu da. Beraz, Mikel eta Carola, hemen doakizue gure eskertzaren ikurra den VI. Errekaurti Saria.\nZorionak eta euskaraz bizi gaitezan!!!!\nPosted in Bazkideak, Berbaizurenak, Deustua, Txantxiku, Uncategorized\t| Leave a reply\nIlargiaren bila noa (Lara Diaz Ramirez)\nPosted on 2015/05/14 by berbaizu\n* Ipuin hau DBH-1-2ko mailan atera zen garaile\nEguzkia naiz eta Ilargiaren bila noa egun guztietan. Ilargiaz maiteminduta nago baina bera niregandik urruntzen da gaua heltzen denean. Maitasun gutunak bidaltzen dizkiot baina berak ez ditu irakurtzen. Izarrak erosten dizkiot, baina berak ez ditu hartzen, eta berarengana hurbiltzen naizenean bera joan egiten da. Egun batean gutun bat jaso nuen, gutunaren barruan izar txiki bat zegoen. Korrika gutuna zabaldu nuen eta irakurtzen hasi nintzen. Ilargiarena zen, hiru egun pasata ikusiko ginela.\nEgun guztietan Ilargiarengan pentsatzen nuen eta hiru egun horiek azkar pasatzea nahi nuen. Egun bat falta zen, eta gutxi falta zela ipintzen zuen gutun bat jaso nuen, eta beste izar bat gutun barruan. Eguna heldu zen eta Ilargia urrunean ikusten nuen etortzen. Ilargia ikustean mutu geratu nintzen. Ez daukat hitzik egun hartan gertatu zena azaltzeko. Ilargiak eskutik heldu zidan, eta ezer esan barik besarkada bat eman zidan. Hor goitik mundu guztia ikusten nuen makinekin guri begiratzen. Beraiek egun hori itxaroten ari ziren, Eguzkia eta Ilargia elkartuta azkenean.\nLara Diaz Ramirez\nEcuador Etxeko lagunak Mullerenean!!! Urte askotan lagunak!!!\nPosted on 2015/05/13 by berbaizu\nBerbaizuk beti sustatu du elkarteen arteko elkarlana euskara sustatzeko. Hori dela-eta, Mullerenea guztiei irekia bultzatu dugu eta auzoko talde ugarik egin dute bertan “kabi” edo tokia erabili dute: Elorri, Gure Esku Dago etabar… Ecuador Etxeko lagunak izan dira etortzen azkenak.\nOngi etorri eta urte askotan Ecuador Etxeko lagunak!!!!